About: Laterango Itunak\nLaterango Itunak (edo Latrango Itunak) 1929. urteko otsailaren 11n sinatu zituzten Italiako Erresumaren (1861-1946) eta Egoitza Santuaren artean. 1870. urtera arte Aita Santuak gobernatutako Aita Santuen Lurraldea Italiak bereganatuta zuen, Italiako Bateratze prozesuan, eta ondorioz Aita Santua eta Egoitza Santua italiarren menpe zeuden. 1929ko Itunetan subiranotasuna berrezarri zuten Erromako eremu batek osatzen zuen Estatuarentzat, beraz, Eliza Katolikoarentzat ere bai. Hiru itun egin zituzten:\nLaterango Itunak (edo Latrango Itunak) 1929. urteko otsailaren 11n sinatu zituzten Italiako Erresumaren (1861-1946) eta Egoitza Santuaren artean. 1870. urtera arte Aita Santuak gobernatutako Aita Santuen Lurraldea Italiak bereganatuta zuen, Italiako Bateratze prozesuan, eta ondorioz Aita Santua eta Egoitza Santua italiarren menpe zeuden. 1929ko Itunetan subiranotasuna berrezarri zuten Erromako eremu batek osatzen zuen Estatuarentzat, beraz, Eliza Katolikoarentzat ere bai. Egoitza Santuaren izenean Pietro Gasparri kardinalak jardun zuen negoziazioetan, eta Benito Mussolini lehen ministroak Italiako Viktor Emanuel III.a erregearen izenean. Hiru itun egin zituzten: * Egoitza Santuaren independentzia eta subiranotasuna aitortuz, Vatikano Hiriko Estatua sortu zuena * Italiako Gobernuaren eta Elizaren arteko harremanak zehaztu zituen konkordatua * Egoitza Santuari 1870. urteko galerak berdintzeko finantza-hitzarmena (eu)\nLaterango Itunak (edo Latrango Itunak) 1929. urteko otsailaren 11n sinatu zituzten Italiako Erresumaren (1861-1946) eta Egoitza Santuaren artean. 1870. urtera arte Aita Santuak gobernatutako Aita Santuen Lurraldea Italiak bereganatuta zuen, Italiako Bateratze prozesuan, eta ondorioz Aita Santua eta Egoitza Santua italiarren menpe zeuden. 1929ko Itunetan subiranotasuna berrezarri zuten Erromako eremu batek osatzen zuen Estatuarentzat, beraz, Eliza Katolikoarentzat ere bai. Hiru itun egin zituzten: (eu)\nLaterango Itunak (eu)


Play jokoa Toad biker Online:\nDrov indartsu motozikleta bat eta zeure burua imajinatu gogorra biker gisa. Koloretako perretxikoak biltzeko bidean behar duzu, jokoaren puntu gehigarria ekarri dute. . Play jokoa Toad biker konektatuta.\nTekniko jokoa Toad biker ezaugarri\nGame Toad biker gehitu: 03.09.2012\nBezalako jokoa Toad biker Jokoak\nDeskarga jokoa Toad biker\nEmbed Joko Toad biker zure web orrian:\nJokoaren txertatu Toad biker zure webgunean, kopiatu kodea eta itsatsi zure webgunean html kodean. Gainera, nahi duzu jokoa bada Toad biker , eta kopia Posta elektronikoz edo zure lagun guztiekin lotura bidaltzeko, jokoa partekatu munduarekin!\nJokoa Toad biker -rekin, baita ere, jokoa jokatu zen:


Mexikar muralismo - Wikipedia, entziklopedia askea.\n(«Muralismo» orritik birbideratua)\nTenochtitlan hiria Azteka garaian erakusten duen Diego Rivera margolariaren murala. Mexiko Hiriko Jauregi Nazionalean.\nMexikar muralismoa mexikar margolaritzan eman zen mugimendua da. Mugimenduak 1920 eta 1960 bitartean izan zuen garai garrantzitsuena, ondorengo artista mexikarrengan ere eragina izan zuen arren.\nBere oinarri politikoengatik da ezaguna, batez ere Marxismoaren eragina jaso zuen eta Mexikoko iraultzaren ondorengo egoera politiko eta sozialarekin zerikusia izan zuen. Irakastea zuen helburu. Edozein arraza edo klase sozialeko pertsonak ikusi zezakeen toki publikoetan margotzen zuten. Momentuko egoera sozial eta politikoa eta herriaren historia deskribatzen zuten. Mexikoko jendea elkartzea eragin zuen.\nMexikoko iraultzaren ondoren artista asko bere lurraren jatorrizko sustrai bila hasi zen. Mexikoko historia eta artea inspirazio iturri hartu zituzten, Mexikoko kolonaurreko kulturak eta herriak bereziki eta horrela Mexikar margolaritza birsortu zuten. Mexikoko muralismoak 1920. hamarkadatik Latinoamerikan eta Estatu Batuetan eragin nabarmena izan zuen.\nGaiak muralistek bizi zuten testuinguruaren araberakoak ziren: konkista, Mexikoko iraultza, industrializazioa, kultura herrikoieko pertsonai nagusiak, herriko ohiturak, Mexikoko buruzagiak, gizarte zibila, militarrak, sozialismoa eta kapitalismoa.\n1920tik aurrera gobernuak artistak eskola, ministerioa, eliza eta museoetako hormak muralez margotzeko kontratatu zituen. Muralak Mexiko Hiriko eta Mexikoko beste hiri batzuetako eraikuntza ofizial gehienen hormetan aurkitu daitezke.\n1940ko hamarkadan Estatu Batuetako "Works Progress Administration" agentziako arte mugimenduaren inspirazio iturri nagusia Mexikoko muralismoa izan zen. Mexikoko Diego Rivera margolaria New Yorkeko Rockefeller Center eta Detroit-eko Ford inbertitzaile pribatuek kontratatu zuten. New York-en lan egin zuen bitartean, lagundu zioten artistek harengandik freskoak margotzeko teknikak ikasi zituzten.\nArtistak eta lanakAldatu\nDiego Rivera margolariaren lana.\nDiego Rivera. Bere lan garrantzitsuenetako batzuk: Paisai Zapatista eta Molendera\nMexikoko Jauregi Nazionala.\nBatxilergo eskola nazionala.\nHezkuntza Publikoko Sekretaritzako bulego zentralak.\nDetroit-eko Arte Institutua.\nIgande arratsaldeko ametsa Mexiko Hiriko zuhaizti zentralean\nJosep Renau margolariaren hispanitatearen muralaren zatia. Ohianeko kasinoan\nSiqueirosen murala UNAMeko errektoretzan\nHistoria museo nazionala.\n"Polyforum Cultural Siqueiros", Mexikoko hotelean.\nArte ederretako jauregia.\nJaliskoko batxilergo eskola.\nOihaneko kasinoko hotela\nMexikoko auzitegi gorena.\nHaizearen alegoria, 1928.\nApokalipsiko lau zaldunak, 1948.\nRufino Tamayoren "bikoiztasuna"\nJorge Figeroa Akosta\nArte Ederretako jauregiaren museoko murala: Liberación.\nTxileko Kontzeptzio unibertsitatearen artearen etxeko murala.\nTlaxcala Estatuko gobernuaren jauregia.\nApizaco hiriko seminario diozesanoa, Tlaxcala.\nPueblako katedralaren aurreko zeramika eraikuntza.\nCid antzokia, El Cid.\nJuan O'Gorman arkitektoak ere muralak margotu zituen. Aipagarrienak: Chapultepec gazteluko "Independentzia". Eskailera nagusian Mexikoko historiako garai nagusienak adierazten dira eta pertsonairik esanguratsuenak azaltzen dira: Cuauhtémoc, Moctezuma, Hernán Cortés, Miguel Hidalgo, José María Morelos y Pavón, Porfirio Díaz, Emiliano Zapata eta Francisco Villa beste batzuen artean.\nPablo O'Higgins, Hezkuntza Publikoko idazkaritzako eta Chapingoko nekazaritza eskolako muralak.\nRegina Raull, Bilbon jaiotako margolaria, erbesteratua.\nMultimedia: Murals in Mexico\nAzken aldaketa 4 abendua 2019(e)an, 22:30(e)tan


Sustengua hartu - IDOKI Euskal Herriko Etxe Ekoizleak\nEtxe ekoizpen egiteaz informazio zehatza\nElkarteak etxe ekoizpenak egiteko jakin behar duzuna zehazten dauzu, besteak beste :\nSanotasun eta salmenta araudiak\nMaterial hornitzaileen helbideak\nElkarteko partaideen helbideak (gasnatze lekuaren planoak,...)\nEtxaldean ekoizpenak egiteko diru laguntzak.\nUrtean berritan, otsailean eta urrian, elgarrekin materiala erosteko proposamena zabaltzen du kideei. Prezio gehienak negoziatuak dira.\nSailka 50 erreferentzia zabaltzen dira : Gasna egitea (moldeak, oihalak, azidometra,…), haragi lanak (kontrola lamak), higiena material ttipia (broza, karraskagailu, mantala, botak, xarlotak), garraiorako materiala (hozkailu isotermoa, termometra zundarekin) merkatuko materiala (bitrina hozkailua, pisagailua, parasola).\nAski jendeek izena emana dutenean, ikastaldi hauek Euskal Herrian egiten dira urte guziz.\nJanariaren higienoa (esnekiak eta haragiak)\nEkoizpenen kalitatea eta dibertsifikazio urratsak\nGasnak (gasna gurinak, gasna urdinak) eta esnekiak (gasna freskoa, esne gaina, burra edo gurina, yogurta, gasna xuria).\nGasnatze lekua bururatu\nFruituak (jusak, erreximentak, coulis/bahakiak, ozpinak, fruitu-pastak, fruitu izozkiak)\nBaratzekiak (saldak, baratzeki kontserbak, saltsak,...)\nHaragiak (xerrikia, behikia eta bildoskia) : haragi pikatzea, xarkuteria, haragi-gazitzea, haragi-sukaldatzea, hutsezko moltsetan emaitea, autoklabea erabili)\nTaldean ekoizpen dastaketa (sensoriel analisia)\nohizko etxe gasnak egin (Ossau Irati sormarkan).\nDeskargatu : Formakuntzen katalogoa (2015)\nGasneen analisia jarraipena\nAbendutik uztaila arte, ardi esne sasoin denboran, hilabetean bi aldiz, astelehenetan, esne eta gasna zatiak biltzen ditu :\n8 : 30tatik – 10: 00ra – Izura-Azmen (elkarteko egoitzan)\n10 :00tatik-12 :30ra – Uharte Garaziko gazitegian\n14 :00tatik – 15 : 30ra – Zalgizeko gazitegian.\nEsne eta gasna zatiak bi laboratorietara igorriak dira. Analisien emaitzak direktuki ukaiten ditu laborariak.\nEmaitzak okerrak direnena, elkarteko teknikalaria etxaldera heldu da etxaldearen jarraipena finkatzeko.\nTransformatze-tresna kolektiboak eraikitzeko\nLaborari talde batek etxe ekoizpenak elgarrekin egiteko tresna eraiki nahi duenean, elkarteak laguntzen ditu urratsak egiten.\nPartaide eta formatzaile egokienak biltzen ditu bereziki tematika hauen inguruan : egituraketa juridikoa, sanotasun eta salmenta araudia, sanotasun menperatze planoa ezartzea, lanak eta ardurak banatzea.\nOrohar, transformatze-gela kolektibo batek behartzen dituen urrats guziak kondutan hararazten dira.\nDiru laguntzak : etxaldean ekoizpenak egiteko\nAkitaniako Eskualdeak (Feader fondoak) etxaldean ekoizpenak egiteko diru laguntzak kudeatzen ditu.\nInbertsioetan kondutan hartzen da : etxaldean ekoizpenak egiteko guzia, salmentari lotutako gastu parte bat eta eoizpenen biltzea (etxaldeko lehengaiak eta saldu aitzinekoak)\nGastuetan, 10 000 eta 80 000 euroko mugan, laguntza heina % 30ekoa da. Kasu berezietan, %10 agehiago eskura ditaike Akitaniako Lurraldearenganik.\nZerbitzu berria eskaintzen du gure elkarteak, esku-orria betetzeko eta berezikiago egingarritasun azterketa egiteko. Etxaldeari ondorio baikorrak eta iraunkorrak ekarriko direla frogatu behar da finantzatzaileei.\nDeskargatu : eskaera imprimakia (197 KB) / azalpen oharra\n(170 KB) Diru laguntzetara abiatu aitzin, proiektu eramaileak gogoeta sakonak eraman behar ditu. Dena den, arrazoizko inbertsioak egin behar dira, proiektua ongi neurtuz ekonomikoki eta lan zama aldetik.\nBestalde, beharrezkoak diren gaitasunak aitzinetik eskuratu behar dira.\nWebgunea : Kideen xokoa\nEtxe ekoizpen egiteaz eta saltzeaz, informazio iturri da webguneko « Kideen xokoa » atala.\nDokumentu fonooa (sanotasun eta salmentea araudia, helbideak, diru laguntzak).\nElkarteko aldizkaria eta Administrazio Kontseiluaren – kideei gutuna\nIragarkiak eta elkarteko egutegia.\nKide guziei, elkartearen aldizkariaren lau ale igortzen da urtean.\nAldizkarian fitxa tekniko tematikoak (ekoizpen egitea, salmenta, komunikazioa) eta lekukotasunak agertzen dira ekimen berriak ezagutarazteko.\nElkarteko biziaren berri ere emaiten da : egutegia, formakuntzak, informazio bilkura, Idoki ekitaldiak.


HOBEKI ELKARTEAK BIOHONDAKINEN KUDEAKETAREN INGURUKO JARDUNALDIAK ANTOLATU DITU OTSAILAREN 17AN OÑATIKO ENPRESARITZA FAKULTATEAN | Hobeki Elkartea\nHOBEKI ELKARTEAK BIOHONDAKINEN KUDEAKETAREN INGURUKO JARDUNALDIAK ANTOLATU DITU OTSAILAREN 17AN OÑATIKO ENPRESARITZA FAKULTATEAN\nHobeki elkartea Euskal Herriko hainbat udalek osatzen dugu. Hondakinen kudeaketaren garrantziaz jabetu eta herri-erakundeok arduraz eta erantzukizunez jokatzera behartuta gaudela uste dugu. Kide garen udalok konpromiso erabatekoa adierazi nahi dugu hondakinen kudeaketa jasangarri eta arduratsuarekin, nola teorian hala praktikan.\nEta bide horretan praktika onak sustatu nahi ditugu, herrien artean saretu eta hondakinen kudeaketa hobetzen jarraitzeko pausuak emateko bitartekoak eskaini nahi ditugu. Helburu horiek ditu antolatutako jardunaldiak.\nZehazki biohondakinen kudeaketaren inguruan hitz egingo dugu. Izan ere, biohondakinak hiri-hondakinen %40 inguru dira (pisuan), eta beraz, biohondakina egoki kudeatzearen garrantzia ikaragarria dela badakigu. Gai honen inguruan hitz egiteko hainbat aditu gonbidatu ditugu:\nLehenik Joseba Santxez. Euskal Herriko egoera zein den hobeto ezagutuko dugu. Kudeaketa egoki baten aukerak eta erronkak aurkeztuko ditu.\nJarraian, konpostajearen Pontevedrako Plan revitalizaren inguruan hitz egingo digu Carlos Perez Losadak. Biohondakinen tokiko kudeaketak dituen aukerak aztertzeko aukera izango dugu berarekin.\nBestetik, Austriako biohondakinen kudeaketa eredua ezagutuko dugu eta horretarako Florian Amlinger adituaren hitzaldia izango dugu.\nBukatzeko, aipatu behar dugu Euskal Herrian badaudela esperientzia eta praktika interesgarriak eta Adunako hondakinen eredua ezagutuko dugu Josu Amilibiaren eskutik.\nJardunaldi hauek tekniko zein zinegotzientzat prestatuta daude. Hala ere, norbaitek interesa izanez gero, izena emateko aukera izango du hemen: Biohondakinen kudeaketa jardunaldiak.\nJardunaldia presentziala eta online izango da aldi berean. Aukera izanez gero, presentzialki etorri nahi dutenek etortzeko aukera izango dute. Momentuko protokolo, aforo eta neurriak kontuan hartuko dira. Baina online jarraitzeko aukera ere eskainiko dugu. Beraz, izena ematerakoan adierazi zer nahiago duzun.\nEdozein zalantza izanez gero info@hobekielkartea.eus helbidera idatzi.


M28 eta gero… borrokan jarraitzen dugu | LAB SINDIKATUA\nEkintza Politikoa Euskal Herria M28 eta gero… borrokan jarraitzen dugu\nM28 eta gero… borrokan jarraitzen dugu\nMaiatzaren 28ean jauzi garrantzitsua eman nahi dugu. Ondoren, 28ko indar erakustadiari jarraipena emanez maiatzaren 30etik 3ra bitarte ekimen ugari burutuko ditugu. Federazioek deitutako mobilizazio konfederaletan, nahiz eskualdez eskualde, mobilizatzeko hamaika aukera izango dira.\nUdaberriko agenda betea datorkigu. Jauzi bat ematera goaz, eta hau irudikatzeko hitzorduak ez zaizkigu falta, hor ditugu, besteak beste, Apirilaren 28a, Maiatzaren 1a eta maiatzaren 28ko mobilizazio nazionala eta ondotik etorriko den Borroka Astea.\n28ko indar erakustadiari jarraipena emanez maiatzaren 30etik 3ra bitarte ekimen ugari burutuko ditu sindikatuak. Federazioek deitutako mobilizazio konfederaletan, nahiz eskualdez eskualde, mobilizatzeko hamaika aukera izango da.\nMaiatzaren 31n, zerbitzu publikoetako aldarrikapenei egingo diegu tartea. Ekainaren 1ean zerbitzu pribatuetako borrokak egongo dira agendaren erdigunean eta ekainaren 3an, industriako aldarrikapenak eskualdeetako dinamika orokorren baitan txertatuak izango dira, tokian tokiko mobilizazioetan.\nAPIRILAK 28. LanOsasunarenNazioarteko Eguna\nMAIATZAK 30 – EKAINAK 3


ikasbil.eus: Aldizkari Digitala: Stephen Hawking, unibertsoa gurpil-aulki batetik\nStephen Hawking fisikari eta kosmologoa 2018ko martxoan hil da. Gaitz larri bat izan arren, unibertsoa bere gurpil-aulkitik ikertzen eman zuen bizia. Unibertsoak nola funtzionatzen duen jakiteko zulo beltzak aztertu zituen, eta Big Bang teoria ere berritzen saiatu zen. Hil baino urte gutxi lehenago proposatu zuen agian unibertso bat ez, baizik asko ditugula. Ateo hil zen.\nStephen Hawking-en gurasoek Londrestik ihes egin zuten alemaniarrengatik, baina itzuli egin ziren Stephen jaio ondoren. 1942ko urtarrilaren 8an jaio zen mutikoa, Oxford hirian, Galileo jaiotako egun berean, baina 300 urte geroago. Txikitan ez zen beste munduko ikaslea, eta Oxford Unibertsitatean sartu zenean, berak esana da 1.000 ordu egin zuela lan karrera osoan. Hots, batez beste, ordubete egunero besterik ez. Aspertu egiten zen unibertsitatean eta nahiago zuen lagunekin egon eta Oxford arraunlari-taldean ibili lemazain.\n1962an Cambridgen hasi zen, eta 1963an, 21 urte zituela, Alboko Esklerosi Amiotrofiko (ELA) gaitz neurologiko sendagaitza diagnostikatu zioten. 2 urteko bizi-itxaropena eman zioten medikuek. Albisteak depresio izugarria sortu zion, eta Wagner entzuten ematen zuen ia denbora osoa. Egoera horretan merezi zuen doktoretza-tesia amaitzea? Baina gaitza, galera fisiko erabatekoa ekarriko ziona, motel zihoan hedatzen, eta horrek hauspotu egin zuen. Lanean hasi zen gogor, eta 1965ean ezkondu egin zen, lehen aldiz. Fisikariak bere autobiografian dio azkar hilko zela uste zuela, eta hil-ostean seme-alabek eta emazteak norbait beharko zutela. Horregatik onartu zuen, hasieran bederen, andreak maitale bat izatea, eta etxe berean bizitzea denak. Bizi eta lan egin. Etxean ere lan asko egiten zuen fisikariak.\nLemaitre apaizaren Big Bang teoria ikertzen\nGarai horretan unibertsoa ulertzeko bi era zeuden, nolabait esateko. Alde batetik, teoria batek esaten zuen unibertsoa etengabe hedatzen dela, baina ez duela hasiera eta bukaerarik. Einstein teoria horren alde zegoen. Beste teoria, Georges Lemaitre apaiz astrofisikariaren Big Bang delakoa, dioena guztia Big Bang leherketarekin hasi zela. Bi ikuspegiek talka egiten zuten, alde bateko eta besteko ikerleak etsaituta zeuden. Hawking izan zen aurrena bi ikuskerak hurbiltzen. Uste zuen ez bukaera eta ez hasiera duen unibertsoko une-aldi jakin batean ere gerta daitekeela leherketa latz bat, Big Bangean bezala. Eta nondik etorriko zen leherketarako energia hori? Zulo beltz txikiek askatutako berotasunetik. Leherketa ikaragarria hori kalkulatu zuen: milioi bat hidrogeno-bonba lehertzea bezala, bakoitza megatoi batekoa.\n1979an Cambridge Unibertsitateko matematika-katedra lortu zuen, eta bertan aritu zen irakasle jubilatu arte. Ingelesez “chair” hitzak katedra eta aulkia esan nahi du. Hawking umoretsuak esaten zuen berak biak zituela. Hori da Hawkingen beste ezaugarri bat: adituentzako hitzaldirik gordinenean ere umorea sartzen zuen. Bazuen beste ezaugarri bat: hipotesiren batean kale egiten bazuen, ez zuen arazorik onartzeko.\nHawking, best seller, Hawking, miretsia…\nHawkingen beste kezka bat zen ikerketak ulergarri egitea jende arruntarentzat. Asmo horrekin, 1988an, “Denboraren Historia Laburra” argitaratu zuen. Asmoak asmo, aljebra asko jakin behar da liburua ulertzeko. Mundu osoko itzultzaileak hasi ziren lana itzultzen, eta hainbat urtetan zehar 10 milioi ale saldu ziren. 1995ean euskara ekarri zuen Gaia argitaletxeak.\nUrte horretan bigarren aldiz ezkondu zen. Lehen emazteak liburu batean idatzi zuen matrimonioak lau osagai zituela: bera, senarra, honen gaixotasuna eta fisika. Fisikak leku lar hartzen zuen senarraren burmuinean. Beraz, banandu egin ziren, baina 5 urtera berriro ezkondu zen Hawking, bera zaintzen zuen erizain batekin. 11 urte gazi-gozo egin zituzten elkarrekin. Erizainaren lehen senarra ingeniaria zen, Hawkingen mireslea, eta honek komunikatzeko erabiltzen zuen ahots-sintetizadorea garatzen lagundu zuen.\nBadirudi Hawkingek miresle asko zituela. Adibidez, 13 milioi ikusle jarri ziren telebista aurrean bera behin ikusteko “The Big Bang Theory” telesail amerikarrean. Telesail horrek zientzia du oinarri, baina umorezko emankizuna da. Beste telesail arrakastatsu bat “The Simpsons” da, eta hor lau bat aldiz azaldu da fisikaria.\n2015ean Hawkingen bizitza zinemara eraman zuten, eta filmean Hawkingen rola egiten zuen aktorearen lana asko gustatu zitzaion zientzialariari berari. Pelikularen estreinaldira bere lehen emaztea azaldu zen, Jane Wilde idazlea. Adiskidetu egin zen senar ohiarekin. Izan ere, minduta zegoen emakumea, neskametzat hartzen zuela senarrak, ez ziola utzi espainiar literaturako klaseak ematen, ez ziola inoiz eskerrik asko esan bera zaintzeagatik... Idazle honek ikerlearen ateismoa ulertzen laguntzen digu. Idazleak, besteak beste, fedeari esker lortu zuen Hawking hainbeste urtez zaintzea. Baina Wilderen fedeak eta Hawkingen ateismoak talka egiten zuten. Hawkingek ez zuen ulertzen Jainko zintzo batek ELA bezalako gaitz bat onartzea. Eta gainera, uste zuen unibertsoa ulertzeko, edo azken urteetan esan zuen bezala, unibertsoen nondik norakoa ulertzeko, ez dagoela Jainkoaren beharrik. Halaxe hil zen, ateo, 2018ko martxoaren 14an, Einstein jaio zen egun beretik 39 urtera.\nErlatibitatearen teoriak 102 urte\nKosmosa baloi itxurakoa


Kalera irten dira berriro Alfako langileak | LAB SINDIKATUA\nIndustria Metalgintza Kalera irten dira berriro Alfako langileak\nKalera irten dira berriro Alfako langileak\nHurrengo egunetan administradore konkurtsalek garatzen ari diren likidazio plana langileen eskuetan izango da. Hori gertatu ostean, enpresa komiteak planaren azterketa bat egin eta balorazio bat helaraziko du. Bitartean, mobilizazioekin jarraitzen dute; gaur, Eibarko Urkizun, egindako elkarretaratzea adibide. Beste protesta hauek dituzte aurreikusita egunotarako: urtarrilak 19, 13:00etan, elkarretaratzea Donostian, Foru Aldundiaren egoitzaren aurrean; eta urtarrilak 22, 20:00etan, elkarretaratze bat Eibarko Ipurua futbol zelaiaren kanpoaldean.\nHauxe da Alfako enpresa batzordeak kaleratutako oharra:\n2017ko abenduaren 27an epaileak Alfa Precision Castingen (APC) likidazioa onartu ondoren, Greba Batzordeak bilerak izan ditu Eusko Jaurlaritzarko Industria Sailarekin eta administradore konkurtsalarekin.\nEusko Jaurlaritzarekin izan genuen bilerari dagokionez, Industria saileko zuzendariak argi utzi zuen inbertsore batzuk benetako interesa erreala dagoela APCren inguruan. Gure aldetik, aurreko eskaerak berretsi genituen, lanpostuen eta etorkizuneko proiektu industrial baten aldeko apustua egin dezaten.\n• Prozesu guzti hau irizpide garden eta objetiboak jarraituz egitea.\nAbenduaren 11tik langileak greba mugagabean aurkitzen dira, jarraipena oso ona izaten ari da eta langileek borrokan jarraitzeko asmoa daukate.


Grebari buruzko informazio guztia, grebaorokorra.info-n • ZUZEU\nBihar, egun guztian zehar, grebari buruzko informazioa jarraitzeko aukera izango da grebaorokorra.info webgunean. Internet zale eta herritar talde batek sortutako webgunea da, herritarrek sortutako informazioa herritarrei helarazteko. Modu horretan, norberak bere inguruan gertatzen dena kontatu ahal izango du. Nahi duen bezala eta momentuan bertan. Testuekin, bideoekin, argazkiekin, twitter bidez… Baliabide horiek guztiak batzen ditu webguneak.\nTestuak: Webgunearen eskuineko aldean, goian, ‘argitaratu’ izeneko botoa sakatu. Bertan, norberak nahi duena idatz dezake.\nBideoak: Youtube webgunean igotako azken bideoak webguneko telebistan agertzen dira. Horietako batzuk, gainera, egingo dituzten informatiboetan erabiliko dituzte.\nArgazkiak: Flickr webgunean jarritako azken argazkiak, webgunearen ezkerreko aldeko goialdean agertzen dira zuzenean.\nTwitter: Twitterren #grebaorokorra etiketa erabilita idatzitako mezuak webgunearen eskuineko aldean agertzen dira.\nLoturak: Bildu erabiliz eta albiste edo loturak ‘grebaorokorra’ bezala etiketatuz, jendeak bidalitakoa automatikoki erakutsiko da webguneko ‘Nabarmen’ atalean. Zerbait interesgarria ikustean, elkarbanatzeko aukera ematen du horrek.\nFinean, GOerreportari izatea da proposatzen dena. Greba Orokorreko erreportari, alegia. Erreportari sarea handitzen doa eta gero eta gehiago izan, hobe.\nOraindik ez dakizula zer egin dezakezun?\nHemen topatuko dituzu ideia batzuk, greba orokorra interneten bultzatzeko. Modu errezean dago azalduta. Posta zerrendan ere eman dezakezu izena, dudarik izanez gero.\nAzkenik, oso garrantzitsua da ‘grebaorokorra’ etiketa erabiltzea. Batetik, bilaketak errazago egiteko. Eta bestetik, grebaorokorra etiketa duten mezuak, argazkiak, bideoak… zuzenean grebaorokorra.info webgunean agertzeko.\nAnimatu eta izan zaitez GOerreportari! Herritarrengandik herritarrentzat.\ngreba, grebaorokorra, m21


Uri Barrutieta. Eibarreko jokalaria\n«Finalerdiak jokatzea sari handia da»\nEibarrek ligako finalerdia jokatuko du bihar Majadahondaren zelaian. Haien aurka jokatu dituzten bi norgehiagokak galdu badituzte ere, Barrutietak uste du garaipena lor dezaketela.\nGernika mailaz igo daiteke gaur, eta Baionak Top14an segitzea ziurtatu\nZaleak itzultzeak konpon dezake\nEgoera ekonomiko zailean daude pilota profesionala osatzen duten bi enpresak, Araski saskibaloi taldea eta Zuazo eskubaloi taldea, besteak beste. Ziurgabetasunari baikortasunez erantzun diote, baina, berandu baino lehen egoera aldatzen ez bada, baliteke haien etorkizuna kolokan egotea.\nEgitasmoa egonkortu, erreferente izateko\nTalde igo berria izanda, Eibarrek mailari eusteko helburuarekin hasi zuen denboraldia, baina ligako finalerdietarako sailkatzea lortu du. Hala ere, emaitzen gainetik, egitasmoa Ohorezko Mailan erabat finkatzea da hurrengo helburua.\nManuel Ordas. Baionako jokalaria\nIgor Genua. Ordiziako jokalaria\nAmaia Erbina. Eibar taldeko errugbilaria\n«Nire onena ematera etorri naiz Eibarrera»\nEibarrek denboraldiko bigarren partida jokatuko du bihar, etxean, Majadahondaren aurka. Azken fitxaketak, Amaia Erbina ordiziarrak, estreinakoa egingo du. Taldeari lehen garaipena lortzen lagunduz hasi nahi du.


LANDARE-HONDAKINAK (kozinatuta edo kozinatu gabe): Fruta, barazki, lekale, pasta eta arrozen hondarrak.\nLore ea landareen hondarrak.\nSukaldeko papera, paperezko ezpainzapiak (oso tindatutako kolore bizikoak izan ezik) eta kartoizko arrautzontziak zikin badaude.\nKafe-hondarrak eta iragazkiak, infusio-poltsatxoak.\nOgi, gaileta eta opil hondarrak.\nFruta-hezurrak, fruitu lehorren oskolak.\nKortxo naturalezko tapoiak, zotzak. v\nGogoratu: Ez bota plastikozko poltsarik, soilik konposta egiten diren poltsak erabili. Amaitzen bazaizkizu gehiago eska ditzakezu Esan Herritarren Arreta Bulegoan.\nPlastikozko poltsak (hauek ontzi arinen edukiontzi horira joango dira)\nInausitako hondarrak, 40 cm-tik gorakoak (Inausitako hondarren bilketa aurretik abisatuta: 944 010500: Hirigintza)\nSukaldeko olio erabilia (plastikozko botila batean utzi edukiontzi laranja hurbilenean)\nAnimali jatorriko elikagaiak: arrautza-azalak, haragi eta arrain hondarrak, patea, enbutituak etab. (hondarren edukiontzi grisera bota)\nPixoihalak eta konpresak (hondarren edukiontzi grisera bota)\nXurgatutako edo erraztatutako hondarrak (hondarren edukiontzi grisera bota)\nGorotzak eta zigarrokinak (hondarren edukiontzi grisera bota)\nZurekin ahal delako, apunta zaitez!\nFrakzio honetan sartu ahal izateko, Herritarren Arretarako ESAN Bulegoan inskribatu behar zara, etxe zein saltoki izan (fruta-denda, loradenda, jatetxeak…) eta bertan eskuratuko duzu banaketa egiteko kit-a. Hau da: buzoia edo edukiontzia irekitzeko txartela, 10 litroko kubo aireztatua, poltsa konpostagarriak eta informazio-liburuxka.\nBilketaren bidez jasotakoa Konpostegi, Bizkaiko Foru Aldundiaren konposta egiteko instalaziora eramaten dugu. Bertan, inausitako hondarrekin batera, konpostatze-prozesu naturalaren bidez konpost, ongarri naturala bihurtuko da eta horrela materia organikoaren zikloa itxiko da.\nPDFa Deskargatu - Edukiontzi Marroia (721Kb-pdf)


Danborrada Deusto 2019\nUrtarrilaren 20an, 08:30ean aterako da Donostiako campusetik hirigune aldera Deustuko Unibertsitateko sukaldarien eta urketarien konpainia, eguerdiko 12:00ak arte. Danborradan parte hartzeko izen ematea urriaren 15ean hasiko da eta urriaren 31ean amaituko.\nDUko Danborradan parte hartzeko urratsak:\n175 euro ordaintzea KUTXABANKeko 2095-0292-92-1060864914 kontuan (ordainketa eginez gero, jantzia jabetzan jasoko da).\nEntseguetan parte hartzea.\nLehentasuna izango dute Deustuko Unibertsitatean lan egiten dutenek. Horien ondoren, alumniei, ikasleei eta Jesusen Lagundiko beste obra batzuetako pertsonei emango zaie aukera. Gonbidatuak ere izango dira (gonbidatuak Deustuko Unibertsitateko langileen lehen mailako senitartekoak izango dira: bikoteak, seme-alabak, anai-arrebak…).\nIzen emateko kuota ordaintzeak eskubidea ematen du:\nUniformea jabetzan edukitzeko:\nSukaldariak: Kasaka, galtza, mantala, sukaldari txanoa eta zapia.\nUrketariak: Kasaka, gona, zapiak.\nUrtarrilaren 20ko Danborradan ateratzeko\nPerkusioa eta danborradarako beharrezkoak diren bestelako osagarriak Deustuko Unibertsitatearen jabetzakoak izango dira.\nKonpainiak 20 danbor jole izango ditu (sukaldariz eta urketariz jantzita) eta, gehienez ere, 70 upel/suil jole. Gainera, banderaduna eta musika banda ere izango du, 20 musikari inguruk osatutakoa.\nHarremana: tamborrada@deusto.es / Telf.: 943 326 202


Aimar Ansola eta Joanes Davila arrantzako Espainiako Txapelketan parte hartzeko hautatu dituzte - Azkoitia - Maxixatzen.eus\nAimar Ansola eta Joanes Davila arrantzako Espainiako Txapelketan parte hartzeko hautatu dituzte\nNerea Uranga 2021-05-01 15:50\nJoanes Davila (eskuinetik aurrena) eta Aimar Ansola (eskuinetik bigarrena).\nSalmonidoen euli-arrantza modalitateko Espainiako Erkidegoen Arteko Arrantza Txapelketa jokatuko da maiatzaren 6tik 9ra Extremaduran. Euskadiko selekzioarekin han parte hartuko dute Azkoitiko Orion ehiza eta arrantza elkarteko Ansolak eta Davilak.\nDatorren ostegunetik igandera bitartean, salmonidoen euli-arrantza modalitateko Espainiako Erkidegoen Arteko Arrantza Txapelketa jokatuko dute 18 urtez azpiko arrantzaleek Caceresko Gargantas de la Veran (Extremadura, Espainia). Han parte hartzeko, Azkoitiko Orion ehiza eta arrantza elkarteko bi arrantzale hautatu ditu Euskadiko selekzioak: Aimar Ansola eta Joanes Davila. Txapelketa horrek 2022an jokatuko den Munduko Txapelketarako sailkatzeko balioko du.\nDavilarentzako ez da esperientzia berria Espainiako txapelketan aritzea; izan ere, 2019an, parte hartu zuen aurrenekoz, eta hirugarren egin zuen.\nOrion elkarteko arrantzale gazteak emaitza bikainak lortzen ari dira aurtengo sasoian. Hain zuzen ere, salmonidoen Euskadiko arrantza txapelketan aurreneko hiru postuak lortu zituzten Azkoitikoek; Aimar Ansolak garaipena lortu zuen eta Joanes Davilak hirugarren egin zuen. BIgarren postua, berriz, Joanes Karrerak eskuratu zuen.


Jarduerak - Apyma Remontival\nGurasoen Elkartea elkarlanean aritzen da ikastetxearekin zenbait ekintza antolatzeko:\nUrtero, ikasleen laguntzarekin, Eguberrietako jaialdiak antolatzen ditu ikastetxeak. Prestatu dituzten abestiak, dantzak eta antzezlanak familiei erakusteko unea da. Gurasoen Elkarteak txokolate-jatea prestatu eta ikasle guztien artean banatzen du hamarretakoa hartzeko orduan; jantokiko zerbitzua adjudikatua duen enpresak –Servicios Irigoyen Jara– finantzatzen du jarduera hori.\nOlentzeroren kalejira 2011\nPasa diren gabonetan Remontival ikastetxe publikoak, tradizionalki Lizarra ikastolak antolatzen duen olentzeroren kalejiran parte hartu zuen. Espèrientzia oso ona izan denez, lanean jarraituko dugu urtero errepikatu dadin.\nElkartean, Peñaguda elkartearekin elkarlanean, karroza bat prestatzen dugu Lizarrako Erregeen Kabalgatan parte hartzeko. Aukera magikoa da gure seme-alabentzat, Errege Magoengandik oso hurbil ibiltzen baitira, festan aktiboki parte hartuta. Hala nahi duten ikasle guztiek har dezakete parte, familiekin batera.\n2012. URTEA: EKIALDEKO IZARRA\nIkasturte bukaerako jaialdia\nIkasturtea bukatzeko, Gurasoen Elkarteak zenbait animazio jarduera antolatzen ditu ikastetxeko ikasle guztientzat ikasturte bukaerako jaialdian.\nBestalde, zentrotik bertatik zenbait jarduera antolatzen dira ikasleen prestakuntza osatze aldera; jarduera horiek hezkuntza ziklo eta urtaroaren arabera egiten dira.\nHona hemen jarduera horietariko batzuk: museoak, liburutegia, aireportua, natura, planetarioa, fabrikak, erakusketak, kontzertuak, mahats-biltzea, liburuaren eguna, Santa Agedaren eguna, Euskararen eguna, kanpalekuak, eta abar.\nAnimatu jarduera horietan laguntzera edo beste batzuk proposatzera! Horretarako, Gurasoen Elkarteko jardueren arduradunarekin jar zaitezke harremanetan actividades@apymaremontival.com helbide elektronikoan.


Mary and Max (2009) - Azpitituluak euskaraz\nSalma ¦ 2017-08-04 ¦ 18:40 ¦\nMary 8 urteko neskatila bakarti bat da, eta Melburnen (Australia) bizi da ez ohiko familia batean: ama alkoholikoa dauka eta aitaren zaletasun nagusia taxidermia da. Bere fisikoagatik akonplejatua dago; baina, bere tristezia gorabehera, mundua ulertzeko ahalegin handiak egiten ditu. Egun batean, bere jakin-mina asetzeko asmoz, ausaz aukeratutako gizon estatubatuar baten helbidera idazten du. Max du izena eta New Yorken bizi da, 40 urtetik gorako gizon judua eta gizena. Maxek arazoak ditu besteei emozioak adierazteko eta besteenak ere antzeman eta ulertzeko. Bien artean, gutunen bidezko harreman samurra eta gorabeheratsua izango dute.\nGehiago sakonduta: Adam Elliotek adiskidetasuna eta inperfekzioaren kontzeptuetan ardazten du filma, baina bestelako gaiak ere jorratzen ditu (bakardadea, inkomunikazioa, eskola jazarpena, bulimia…), ez modu serioan, umore beltz dosi asko erabiliz baizik. Stop motion teknikaz (plastilinaz) egindako maisulan bat da askorentzat (ez dago begi nahikorik planoen xehetasun guztiei erreparatzeko). Ez da haurrentzako filma, hori bai. Hunkigarria eta tristea, aldi berean.\nUrtea: 2009. Jatorria: Australia. Iraupena: 92 minutu Zuzendaria eta gidoilaria: Adam Elliot . Argazkia: Gerald Thompson. Ahotsak: Toni Collette, Philip Seymour Hoffman, Barry Humphries, Eric Bana, Bethany Whitmore. Sariak: 2009an, Frantziako Annecy jaialdian: Animaziozko film onena (ex-aequo "Coraline" filmarekin) , 2009ko Berlinalen: Kristalezko Hartza (izendapen berezia - Generation 14plus). Ekoizpena: Melanie Coombs / Melodrama Pictures Film Victoria, SBS Television Australia, Adirondack, Pictures. Imdb\nBertsio hauetarako dira azpidatziak:\nMary and Max (2009) 1080p BrRip x264 - YIFY\nMary and Max (2009) 720p BrRip x264 - YIFY\n: Mary-and-Max.srt.zip 34KB Osoak


Play jokoa Quick Brick Online:\nKolore Tetris duen antzekotasuna jolasean biltzeko kolore bereko adreilu batera eta puntu lortuko da, behin kolore maila stavnovitsya gehiago. . Play jokoa Quick Brick konektatuta.\nTekniko jokoa Quick Brick ezaugarri\nGame Quick Brick gehitu: 14.10.2010\nBezalako jokoa Quick Brick Jokoak\nDeskarga jokoa Quick Brick\nEmbed Joko Quick Brick zure web orrian:\nJokoaren txertatu Quick Brick zure webgunean, kopiatu kodea eta itsatsi zure webgunean html kodean. Gainera, nahi duzu jokoa bada Quick Brick , eta kopia Posta elektronikoz edo zure lagun guztiekin lotura bidaltzeko, jokoa partekatu munduarekin!\nJokoa Quick Brick -rekin, baita ere, jokoa jokatu zen:


Zure oporrentzako aplikazioak – KZblog\nZure oporrentzako aplikazioak\nUztailaren azken egunetan gaude eta, urtero bezala, KZguneako taldea agur esaten dizugu irailera arte. Baina lasai egon, deskonektatzeko eta oporrak gozatzeko app batzuk utziko dizugu sarrera honetan. Udan zehar indarrak hartu eta gero, irailean zure KZguneara etortzea eta gure ikastaroetan izena ematea espero dugu!\nZure bidaia planifikatu nahi duzu? Etorri KZguneara eta izena eman gure “Zure bidaia planifikatu”\nHondartzara joatea gustatzen bazaizu, hau da zure app-a. Aplikazio honekin estatu mailako hondartza guztien egoera jakingo duzu. Zure intereseko hondartza aurkitu ahal izango duzu probintzia hautatuz edo GPS-a erabiliz (funtzio oso erabilgarria hondartza gertuenak erakutsiko dizkizulako). Gainera, beste datu batzuk kontsulta daitezke, hala nola, uraren tenperatura, tenperatura-pertzepzioa, olatuak, UV indizea… Hitz batean, behar-beharrezkoa den aplikazioa murgil egitea gustatzen bazaizu.\nItsasoa atsegin duzu, baina ez bakarrik igeri egiteko: itsasontziz joatea gogoko duzu. Baina noski, ekintza honek traba ugari izan ditzake, itsasontzi bat izatea oso garestia izan daitekeelako eta zure helmuga turistikora eramatea oso zaila delako. Hau dela kausa, app hau oso lagungarria izango zaizu. Aplikazio honekin partikularren itsasontziak alokatzea posible da, zure gustukoena aukeratuz lehentasunak adierazi eta gero. Gainera, orduka edo eguneka alokatu daitezke 160 herri baino gehiagoren artean.\nKostaldea ez dago batere gaizki, baina zu barrualdekoa zara: mendikoa. Mendialdea erlaxatzeko ezinhobea da, naturak lasaitasuna eta bakea igortzen baitu. Baina mendira joatea ez da aire zabalean lo egitearen sinonimoa izan behar. Ruralgiak, Espainia eta Portugalen kokatutako hamaika landa-etxe, kanpin, hotel edota aterpeak eskaintzen dizkizu. App honek, oso azkarra eta erraza dena, zure intereseko tokiaren argazkiak eta informazioa emango dizu.\nEz hondartza ezta mendia: zurea hiria da. Beste hiriburuetara joatea, bere kaleen eta monumentuen zehar ibiltzea, gastronomia ezagutzea… Mi Nube aplikazioarekin bisitatutako hiriaren bazter guztiak ezagutuko dituzu. App honek leku ospetsu eta interesgarrienak ezagutaraziko dizkizu, jatetxeak eta hotelak barne. Gainera, gure bisitaldiaren historikoa gordetzea edo gure leku gogokoenak markatzea ahal izango duzu. Zure esperientzia hobetzeko modu bikaina.\nZure herrian geratzen bazara, ez larritu, zure etxetik gertu dauden ekitaldiak bilatzen dituen aplikazioa aurkeztuko dizugu. Evenbrite app-ari esker, kategoria desberdineko ekitaldiak aurkituko dituzu zuk erabilitako hashtag-ak kontuan hartuz. Garaiko plan popularrenak ikusiko dituzu, baita zure lagunak joango diren ekitaldiak edo data jakin batean ospatuko direnak. Azkenik, zure ekitaldi propioa sortzea posiblea da, zuk nahi dituzun pertsonekin partekatzeko.\nEtorri KZguneara eta izena eman gure “Zure bidaia planifikatu” ikastaroan\nNork KZgunea| 2018-07-27T09:03:55+00:00\t2018/07/27|Informatika eta Teknologi berriak, Orokorra|Iruzkinik gabe


Goizuetako udal ikastaroetan izen-ematea zabalik irailaren 27ra arte - Leitzaldea - Erran.eus\nGoizuetako udal ikastaroetan izen-ematea zabalik irailaren 27ra arte\nTtipi-Ttapa 2019-09-18 15:30\nJoan den urtean ere jumpfit ikastaroa eskaini zuten. Argazkia: Kronika.\nEskulanak ostiraletan eta jumpfit, pilates eta total training ikastaroak eskainiko dituzte astearte eta ostegunetan.\nGoizuetako Udalak, 2019/2020 ikasturterako ikastaro eskaintza prest du. Urritik maiatzera eskainiko dira eta izena emateko udaletxera joan edo telefonoz deitu beharko da. Plazak izen-emate ordenaren arabera esleituko dira.\nUrritik maiatzera bitarte, hainbat ikastaro eskainiko dituzte herrian. Eskulanak izanen dituzte ostiraletan, 16:30etik 19:30era eta Oihana Insausti ariko da irakasle lanetan. Kirola egitea nahiago dutenek berriz, jumpfit, pilates eta total training ikastaroak izanen dituzte aukeran. BPXport enpresako monitorea etorriko da astearte eta ostegun arratsaldetan eta ordubeteko saioak izanen dira. Azken hauen ordutegiak, ordua, lekua eta prezioa honakoak dira:\nIzena ematea irailaren 27a baino lehenago egin beharko dute udaletxean, aurrez aurre edo telefonoz deituta. Taldea osatzeko gutxienez zortzi lagunek eman beharko dute izena eta gehiagok emanez gero, merkeago izanen da. Dena dela, gehienez ere, 12 pertsonako taldeak onartuko dira. Ordainketak bi zatitan eginen dira (urrian eta ilbeltzan); eta plazak libre izanez gero, ilbeltzan ere apuntatzeko epea irekiko da.


Kilometroen azken hitzordua Oñatin | El Diario Vasco\nGipuzkoaKilometroen azken hitzordua Oñatin\nKilometroen azken hitzordua Oñatin\nHerritar guztientzako hitzaldi irekia izango da Oñatiko Bidebarrietako Euskaldunberri gelan\n'Neraberak eta aisialdia. Gurasoen jarrera' hitzaldian kontsumo arduratsuari buruz jardungo dira bihar Oñatin, Kilometroaken alde herrian antolatuko dituzten azken ekintzen artean lehena\nDVDonostia Martes, 12 septiembre 2017, 16:50\n'Neraberak eta aisialdia. Gurasoen jarrera' hitzaldian kontsumo arduratsuari buruz jardungo dira irailaren 13an, asteazkenean, Kilometroetako prebentzio taldeak antolatutako hitzaldian, AGIPAD elkartearekin batera. Herritar guztientzako hitzaldi irekia izango da, Oñatiko Bidebarrietako Euskaldunberri gelan, 17:30ean.\nBi egun beranduago, hilaren 15ean, kirolaren txanda izango da. Emakumezkoen futbol partidua jokatuko dute Realak eta Osasunak, Azkoagainen, 18:30ean. Txartelak leihatilan bertan erosi behar dira, norgehiagoka hasi baino ordubete lehenagotik (17:30). Helduek 10 euro ordaindu behar dute, eta, 15 urtetik beherakoek, 5 euro.\nBestalde, hilaren 16an, Oñatiko Naturzale taldeak antolatuta mendi martxa egingo da. Izen-emate bakoitzeko euro bat emango zaio Kilometroetako antolakuntzari. Gainera, Foruen plazan postua egongo da, jatekoarekin eta edatekoarekin. Kilometroetako arduradunek kudeatuko dute txosna.\nAzkenik, eta aurtengo Kilometroek jasangarritasunarekin duten konpromisoaren berresteko, asteburutan Oñatiko plazan eta inguruetan lurrera botatzen diren hondakinen kontzientzia hartzeko ekintza aurrera eramango da. Honela bada, Kilometroen aurreko asteburuan, udaleko garbitzaileek Oñatiko plaza ingurua ez dute garbituko. Asteburuan lurrera botatako hondakinak Txantxiku Ikastolako ikasleek bilduko dituzte.\nJasotako hondakin guztiak kaxa garden batera botako dira, eta kaxa erakusgai jarriko da Oñatiko plazan eta Kilometroetako egunean ere ibilbidean zehar ikusgai egongo da. Antolatzaileen esanetan "Ekintza honen bitartez, Jendeari ikusarazi nahi zaio edukiontziak edukita ere ohitura handia dagoela hondakinak lurrera botatzeko, eta hori aldatu beharra dagoela".\nUna colisión múltiple en la AP-8 en Orio se salda sin heridos Condenado un conductor ebrio cuyo coche ardió en Donostia tras circular sin rueda


Gazteria - Hasiera\nHaur, gazte eta nerabeen tokia\nTREBAgazteak: 18-30 urte bitarteko Gipuzkoako gazteentzako ahalduntze-eskola\nGazteak Auzolanean: 2021-2022 proiektuak ezagutu\nGipuzkoan Gazte Tour 2021: Masterclass + kontzertuak\nTREBAgurasoak: Gurasotasun positiboan oinarritutako eskaintza pedagogikoa\nGipuzkoako Foru Aldundiak atal hau prestatu du astialdiaren arloko profesionalentzat eta boluntario aritzen direnentzat\nGipuzkoan Gazte Tour 2021: Gipuzkoan Gazte Tour: Dantza, musika, arte urbano eta abarri buruzko masterclass-ak, eta herri bakoitzeko talentu gazteen kontzertuak.\nGipuzkoan Gazte Tour programak hainbat jarduera biltzen ditu hizkuntzaren eta arte eszenikoen inguruan. Gipuzkoako Foru Aldundiak garatzen du, beste eragile eta udalerri batzuekin lankidetzan.\n#TREBAgurasoak: Gurasotasun positiboan oinarritutako eskaintza pedagogikoa\nGipuzkoako guraso eta familientzako hitzaldi eta tailerrak.\nGazteria Zuzendaritza: Ezagutu gaitzazu\nGipuzkoako haur, nerabe eta gazteen garapena, autonomia eta ahalduntzea bultzatu nahi ditugu.\nHaur eta nerabeak bizitzarako trebatzen dituen aisialdiko zerbitzua dira haurtxokoak eta gaztelekuak, euren parte-hartzearekin eta profesional hezitzaileen bide-laguntzarekin eraikia, eta haur eta nerabe GUZTIENTZAT dena.\nGazteria buletinera harpidetu\nInformazio baliagarria eta interesgarria jasoko duzu: albisteak, programak, deialdiak (lana, bekak, lehiaketak,…), eta beste. Buletina astero jasoko duzu zure posta elektronikoan.\nKultura Digital@: gaitasun digitalen garapena baino harago, digitala denaren kultura eta digitalki lantzen den kultura da. Egitasmo honek Gipuzkoako haur, nerabe eta gazteen alfabetatze, gaitasun eta inklusio digitalak sustatzen ditu eta, aldi berean, haien sorkuntza eta ekoizpen digitala bultzatu.\nHaurren eta gazteen taldeek ostatu hartzeko eta ekintza soziokulturalak garatzeko aterpetxe-sarea.\nGAZTEMATIKA da Gipuzkoako Foru Aldundiak eta udalek lurraldeko haur, nerabe eta gazteen sustapenerako sortutako sistema publikoa.\nGaztegune Plus Zerbitzua\nTweets by Gazteria


Félix Barcina. Koilaragilea: Sarrera - Artisautza - Euskonews\nNeolitikoko gizakiak likidoak ahora eramateko itsas maskorrak erabiltzen zituela egiaztatzen duten frogak aurkitu dira. Aho zabaleko eta heldulekudun koilara modernoaren erabilera Egiptotik datorkigu. Horren adierazgarri dira hileta-pusketan aurkituriko koilarak. Marfilezkoak, adarrezkoak, harrizkoak, egurrezkoak, etab. aurki ditzakegu, heldulekuetan taila eta marrazki ederrekin. Tebasen, esaterako, Isis jainkosaren irudia duten batzuk aurkitu dira. Salomonen tenpluan (K.a. X. mendean) urrezko koilarak erabiltzen ziren. Greziarrek urrezkoak, zilarrezkoak, marfilezkoak eta herritarrek egurrezkoak erabiltzen zituzten.\nErdi Aroan herriko jendearen artean ez zen ohikoa koilara erabiltzea (eta are arraroagoa zen sardexka erabiltzea). Izan ere, eskuekin jaten zuten. Aberatsek eta nobleek soilik zituzten zilarrezko koilarak.\nOrain ehun urte arte, gure eskualdean, mahai erdian janariz beteriko ontzi bat jartzen zen eta denek jaten zuten bertatik eskuak erabiliz, ogiaren laguntzaz.\nKoilararen erabilera XX. mende hasieran orokortu zen, lehenik egurrezko koilararena eta gero (garai modernoetan) metalezkoarena. Garai berean herri xumea ere sardexkak erabiltzen hasi zen, jai handietarako eta etxean gonbidatu garrantzitsuak zeudenean.\n· Koilarak: 3, 4, 6, 8, 10… €.\n· Sardexkak: 6 €-tik gora.\n· Espatulak: 6 €-tik gora.\n· Irabiagailuak: 10 €-tik gora.\n· Mailuak: 10 €-tik gora.\n· Makilak: 5, 10 eta 17 €.\nFélix Barcina Valle\nLarragain kalea, 6-2 D.\nTel. 943 79 86 28\nKoilarak egiten dituzten artisauei buruz, aurrez, bi aldiz hitz egin dugu atal honetan. Horrela egin genuen Miguel Arrozekin (EUSKONEWS 201 zk.) eta Santiago Oteizarekin (EUSKONEWS 293 zk.). On Joxe Migel Barandiaranek ezpel-zurezko koilarei buruz argitaraturikoa aipatu genuen lehen artisauaren fitxan, baita koilara horiei eskainitako bertso batzuk ere. Gai horretan interesaturiko irakurleek fitxa horietan aurkituko dute informazio gehiago.\nGure artisaua Llanos de Buretan (Burgosen) jaio zen 1939an, nahiz eta Hoz de Valdivieson (probintzia berean) hazi zen. Haren aita José Maria Barcina Alonso (1980an hil zen laurogei urterekin) artzaina izan zen, haren aitona bezala. Haiek ere ezpel-zurezko koilarak egiten zituzten.\nHaren aita erramu-igandean urtero Burgosera joaten zen eta saltzeko 12 dozena koilara, hau da, 144 koilara eramaten zituen. Irabazitako diruarekin “jata” bat (3 hilabeteko zekorra) erosten zuen, familiaren azienda handitzeko. Sardexkak ere egiten zituen, baina ez askorik.\n8 urte besterik ez zituela aitarekin artzain hasi zen gure artisaua, eta harekin ikasi zuen zura lantzen.\n1957 inguruan, Francok onarturiko araudi baten ondorioz, Burgosko Diputazioko mendiak pinu-erretxinarekin birpopulatzen hasi ziren. Abereak lur horietan izaten zituztenez eta horientzako larrerik gabe geratu zirenez, utzi egin behar izan zuten beren ogibidea. Felixek Arrasatera (Gipuzkoara) emigratu zuen lan bila. 18 urte zituen eta bertan soldadore-lanbidea erakutsi zioten.\n24 urterekin bere herritar batekin ezkondu zen Arrasaten, Felipa Canorekin (2008an hil zen). Harekin 2 neska eta mutil bat izan zituen. Hirurei eman dizkie “ikasketak”. Orain hiru biloba ditu, 2 neskatila eta mutiko bat.\n1997an 58 urte zituela, enplegu-erregulazioaren ondorioz, aurre-erretiroa eman zioten. Ordutik aurrera artisautzako azoketara joaten hasi zen.\nPoliteknikoko ikasle batzuk joaten dira astean 3 egunez bere etxera eta berarekin lanean aritzen dira.\nHainbat azokatara joaten da, baita inguruko (Gipuzkoako, Bizkaiko eta Errioxako…) Erdi Aroko azoketara ere.\n2001ean Errenteriako (Gipuzkoa) Artisautza Azokako stand onenaren Saria jaso zuen.\nFelixek harrotasunez kontatu dit bere seme-alabak (Bego eta Felix, azoketan produktu mikologikoak saltzen dituzte) eta bere biloba nagusia (Leire) ezpel-zura lantzen ikasten ari direla.\nNahiz eta gehienbat koilarak egiten dituen, sardexkak, espatulak, paletak, irabiagailuak, almaizak, okela biguntzeko eta intxaurrak apurtzeko mailuak, makilak, kaikuak, kriskitinak, zurezko onddo txiki-politak eta beste elementu batzuk ere egiten ditu, guztiak ezpel-zurez.\nMakilak egiteko batzuetan beste zur batzuk ere erabiltzen ditu: lizarra, hurritza, gorostia, etab.\nAzoketan saltzen ditu, baina jatetxeen, tabernen, elkarteen eta abarren enkargu ugari ere jasotzen ditu.\nBurgosko Ojeda Hotelean urtero bazkari bat egiten da. Bazkari horretako plater nagusia baratxuri-zopa izaten da. Mahaikide guztiek berak eginiko koilarak erabiltzen dituzte, eta amaitzean etxera eramaten dituzte.\nZer da ezpela? Ezpela (buxus sempervirens L.) metro bat eta bi metro artean dituen zuhaixka da. Oso zur gogora du eta behin leundutakoan oso polita geratzen da. Gainera, ez du kolorerik galtzen eta bustia dagoenean ez ditu eskuak zikintzen. Pirinioetan eta kantauriar isurialdean oso ugaria da.\nAspaldi bera joaten zen Burgosko mendietara zura moztera. Gaur egun lagunek ekartzen diote.\nAbuztuaren 15etik Gabonak arteko aldian moztu behar da, hobe egun argi eta lehorretan. Euria egin badu, lehortu arte itxaron behar da. Izan ere, ezpel-muluek ur asko xurgatzen dute. Mozterakoan, agintariek zerrarekin oinetik moztera behartzen dute, motzondorik geratu ez dadin, oso arriskutsua baita, animaliek horiekin tupust egiten dutelako eta hankak zauritzen dituztelako.\nOndoren, 6 hilabetez beren ortuan izaten dituzte zurak, lehortu daitezen. Halere, zurak poliki-poliki lehortu behar direnez, bero handiko egunetan ur apur bat botatzen zaie.\nDenbora hori igarotakoan egosi egiten ditu. Horretarako, ortuan sua pizten du eta zurak ura irakiten duen tutu batean sartzen ditu. Behin egositakoan, zerrarekin mozten dira eta lantzen hasten da. Mozteko txantiloi batzuk ditu.\nJarraian, piezak lantzen hasten da. Horretarako, erreminta txiki batzuk ditu, horien artean bizar-labana, baita zerra, arraspa, karraka, xaflak, aizkora, tornuzila, zulagailu elektrikoa, erremintak zorrozteko esmeril-harria, arkatza eta lixak ere.\nLana zur hezearekin egiten denez (hau da, guztiz lehortu gabeko zurarekin), sardexken hortzak okertu ez daitezen lehortu arte ziri txiki batzuk sartzen ditu horien artean. “Ezpela oso bihurria da” azaldu digu Felixek.\nAspaldi tailer txiki bat zuen etxabean, baina orain bere etxebizitza gaineko atikoan lan egiten du, bertan argi ugari baitu.\nInoiz ez ditu bere piezak bernizatzen. Denek kolore naturala izan ohi dute. Batzuetan baino ez ditu iluntzen, zura labean apur bat belztuz.


Filomena Gipuzkoa | Elurrak utzi duen paisaiari errepasoa - Noticias de Gipuzkoa\nFilomena Gipuzkoa | Elurrak utzi duen paisaiari errepasoa\nGipuzkoako herririk altuena da Bidania-Goiatz eta azken egunotan 30 zentimetrotik gorako elur kapa metatu da bertan; Urbiako Fondan metroko elur kapa ere neurtu dute ia hasi berria den negu honetan\nsara ibargurenen erreportajea | argazkia arnaitz rubio/jabi leon 11.01.2021 | 10:03\nNeguan ere jende ugari hurbiltzen Urbiako fondara.\nBidaniako Zugasti harategi eta janari-dendako jabea, Garikoitz Lasa, eta bere ama.\nLeire Retegi, Goiatzeko Alkorta Etxe baserriko eguneroko lanak egiten.\nAzken egunotan elurra metatu da hainbat lekutan.\nGipuzkoako herririk altuena, Bidania-Goiatz, zurizuri egon da elurra metatu ostean, eta hotzak izoztu egin du paisaia erabat. Hain zuzen, termometroak oso tenperatura baxua erakusten du azken egunotan. Leire Retegi Goiatzeko Alkorta Etxe baserrian bizi da eta egunkari honi azaldu dionaren arabera, harrituta dago hainbeste elur ikusita.\n"Nik neurtu nuenean, 30 zentimetro baino gehiagoko elur kapa zegoen Goiatzen. Egunero elurra egiten zuenez pilatzen joan zen, eta orain izoztu egin da guztia", azaldu du Retegik. Hori arazo bat bihurtu da herritarrentzat, irristatu eta erortzeko arrisku handia baitago. Elurra jaun eta jabe den paisaian ohikoa denez, elurra kentzeko makina egunero pasatzen da bertako errepide nagusietatik bideak garbitzeko, eta herri barrurako udaletxeak pala bat alokatu du egunean behin gutxienez kaleak txukuntzeko.\nHorrelako elurteak ez dira ohikoak Gipuzkoan, ezta bertako herririk altuenean ere. Retegik lera erabiltzen du elurteen erreferentziatzat: "Esango nuke iaz ez genuela lera inoiz erabili eta ez ginela elurretan jolasean ibili".\nBi haur ditu eta haiekin joaten da elurretan jolastera, baina helduek ere primeran pasatzen omen dute. "Hemen atzeko edozein zelaik du aldapa, eta helduok ere bertan ibiltzen gara haurrekin batera", aitortu du. Elurra etorri eta BidaniaGoiatzek Candanchúren antza hartu duela komentatzen dute bizilagunek. "Asteburuan jendez gainezka egon gara. Autoak non-nahi eta zelaiak kanpoko jendez beteta. Askok lerak, elur-erraketak eta eluroholak ere ekarri dituzte, eta esango nuke Candanchú-zale asko etorri dela hona ", dio irribarrez.\nNeguko kirolak praktikatzeko aukera bikaina eskaintzen badu ere, elurrak mugikortasun arazoak ere sortzen dituela esan du Retegik. "Goiatzetik Azpeiti aldera lanera joan behar dutenek Urraki igo behar izaten dute, eta errepide horrek arazoak ematen ditu. Aldiz, Tolosa aldera joatea ez da hain konplikatua izaten", azaldu du.\nHala ere, horrelako tenperatura hotzei aurre egiteko prest izaten omen dituzte autoak bertako bizilagunek. "Hemen etxe gehienetan dituzte 4x4 ibilgailuak, eta horrelakorik ez dugunok neguko pneumatikoekin moldatu behar", esan du. Elurrari beldurrik izan ezean, pneumatiko horiekin moldatzea "erraza" dela dio. "Niri elurrak errepidean errespetua ematen dit, izan ere, Urraki igotzen hasten zarenean ez baituzu atzera bueltarik eta aurrera egin beharra dago. Kotxeak erantzun egin behar du eta batzuetan baietz uste arren, litekeena izaten da errepidearen baldintzak konplika-tzea. Horrelakoetan tentsioa sentitzen da", adierazi du.\nGarikoitz Lasa da Bidaniako Zugasti harategi eta janari-denda bakarreko jabea, eta bere dendaren atarian 24 zentimetrorainoko elur kapa neurtu omen du. Errepideak garbi badaude ere, belardiak erabat elurtuta ageri dira bertan. "Egun batean -11 gradu izan genituen", nabarmendu du.\nHorrelako elurterik aspaldi egin ez duenez, aurtengoa "ikaragarria" iruditu zaie bertako bizilagunei, baina hotzari aurre egiteko ondo prestatuta omen daude. "Duela hiru urte egin zuen elurra gogoz azkenekoz; 72 zentimetro neurtu izan ditugu hemen. Esperientzia hori pasa ostean, hotzik ez pasatzeko nola prestatu ongi ikasia dugula esango nuke", adierazi du Lasak.\nElurra egiten duenean jendeak ez omen du harategira joateko aparteko arazorik izaten: "Elurra ari duen momentuan bertan zailagoa izaten da hona etortzea, baina elurra kentzeko makina bideak garbitzen hasi ahala errazago etortzen dira bezeroak. Hala ere, bertako bizilagunak nahikoa ohituta daude egoera honetara".\nDendara etorri eta bidaniarrek elurra "polita" dela komentatzen badute ere, Lasaren arabera, lanean jardun behar dutenentzat "traba" izaten omen da, denda zabalik mantentzeko arazorik izan ez arren. "Salgaiak dendara ekartzeko ez dugu aparteko arazorik izan. Errepide nagusia berehala garbitu dute eta oztopo handirik gabe moldatu gara. Bestela, Tolosara jaitsi eta handik ekartzen dugu janaria", azaldu du.\nLasak ere nabarmendu du Bidania-Goiatzen ibili den jendetza: "Aurten bezala ez dugu herria sekula ezagutu. Jendeak eski estazioetara joateko aukerarik ez duenez, iruditzen zait elur-gose daudela eta azken egunak harrigarriak izan dira hemen". Eskiatzeko grinaz etortzen diren horietako batzuk ez omen dira kontziente eragin dezaketen kalteaz. "Batzuk edonola aparkatzen dute kotxea, eta belardietan jolastea ondo badago ere, batzuk baratzeetara sartzen dira eta landatuta dauden barazkiak apurtzen dituzte. Elurraren azpian ortuak daude eta zaindu egin behar dira. Batzuk ganoragabe ibiltzen dira", salatu du.\nTolosaldea utzi eta Debagoienara jauzi eginez gero, han ere antzeko paisaia zuria topatuko dugu. Arantzazutik Urbiara igotzeko bidea erabat elurtuta dago eta goian, gutxienez metro bateko elur kapa neurtu du Urbiako Fondako Aritz Altube langileak. "Metro bat gutxienez leku guztietan bota du. Fondako kanpoaldeko mahaiak 80 zentimetrora daude eta guztiz estalita daude", azaldu du Altubek.\nErrege Egunetik hasita jende pila ibili omen da bertan, eguraldia ere lagun izan delako. Arantzazutik Urbiara igotzeko bidea "txukun" dagoela dio, elur-hautsa mantendu eta izotzik sortu ez delako. "Zapatilekin ere ez dago inolako arazorik Urbiara igotzeko", nabarmendu du.\nEskiatzaile asko omen dabil Urbian azkenaldian eta jende gaztea koadrilan etortzen omen da elur-erraketekin ibiltzera. "Umeak ere etortzen dira, baina behealdean hainbeste elur egin duenez, gurasoek ez daukate haurrekin Urbiaraino igotzeko premiarik elurrarekin jolasteko", esan du.\nKirola egin ostean hamaiketakoa egitera edo bazkaltzera joaten da eskiatzaile asko Fondara. "Goizean jendea txorizo pintxoa eta salda hartzera etortzen da, eta beste batzuk plater konbinatuak edo ogitartekoak bazkaltzen geratzen dira. Orain eguna nahikoa motza denez, arratsaldean azkar aldegiten dute hemendik", azaldu du.\nNagusiki Debagoieneko jendea izaten omen dute bertan, baina bizkaitarrak ere gero eta gehiago joaten dira Urbiara. "Goierri aldeko jendea ere etortzen da eta baita Gasteiz ingurukoak ere", esan du.\nFondara janaria eramateko arazoak izaten ari dira bertako langileak. "Arabatik Urbiara joateko bidea Araiatik egin ohi dugu kotxez, baina abenduaren 25az geroztik ezinezkoa da. Ordutik hona, jendea bezalaxe Arantzazutik motxilan gauzak ekarriz gabiltza geu ere, hori baita gertuen dagoen puntua. Garraio lan hori bi edo hiru lagunen artean egiten dugu, baina batzuetan bost lagun ere elkartu izan gara guztia eraman ahal izateko, elurretako motorra ez baitugu askotan erabiltzen arazoak ematen dituelako", adierazi du Urbiako Fondako Aritz Altubek.\nBizi osoa eta egun bat.


Gure txikiak Berbinzanan — dantzan.eus\nHemen zaude: Hasiera › Komunitatea › Duguna - Iruñeko dantzariak › Gure txikiak Berbinzanan\nGure txikiak Berbinzanan\nOtsailaren 28an, hilabeteko azkeneko igandean, gure txikiek Berbintzana herrian dantzatzeko aukera izan zuten. “Berbintzana Taldea: Euskal Kultur Elkartea”-k, Dugunako txikiak gonbidatu zituen herriko festak alaitzeko. Dantzatu baino lehen txokolate bero bat, gorputzak dantzarako berotzeko eta gosea baretzeko. Eguerdiko 13:30-tan mezaren bukaera iragartzen zuen azkeneko kanpai-hotsarekin batera, gure dantzari txikiak dantzan hasi ziren.\nDantzari heldutxoenak Gipuzkoako brokel-dantzako lau dantza eman zituzten: Makil-handiena, uztai-txikiena, brokel-makilena eta makil-txikiena. Gaztetxoenek aldiz, dantza ezberdinen sorta bat eman zuten, tartean Biarritzeko San Martin egunez egiten duten arku-dantza, Fandango eta Arin-arina eta Bourrèea. Emanaldia bukatzeko jauzi bat dantzatu zuten gure txikiek eta herriko jendea ere gonbidatu genuen dantzara. Emanaldia aitzin txokolatea eta emanaldiaren ondotik, luntxa.\nMila esker Berbintzanako lagunei eta hurrengo urtean esperientzia polit hau errepikatzea espero dugu.\nArgazkiak Berbintzanako lagunek ateratakoak dira.\nBideoa ere badugu! ;)


Mahai ingurua etzi, «sexu eta genero disidenteen arteko aliantza feministak» eraikitzeko bidean - Hernani - Kronika.eus\nMahai ingurua etzi, «sexu eta genero disidenteen arteko aliantza feministak» eraikitzeko bidean\n'Moio' kalearen inaugurazioan izan zituen momentu hunkigarrienak, zikloak.\n'Unibertsoetatik multibertsoetara; sigletatik komunitatera' mahai ingurua izango da Kulturarteko Plaza Feministan, 18:30etan hasita.\nEtzi izango du azkeneko hitzordua Gorputz desbideratuen errebolta zikloak, Ehgam eta Loratuz Lotu elkarteek antolatuta, Kulturarteko Plaza Feministarekin eta Berdintasun Kontseiluarekin elkarlanean. Mahai ingurua egingo dute asteazkenean, arratsaldeko 18:30etan hasita, Kulturarteko Plaza Feministan: Unibertsoetatik multibertsoetara; sigletatik komunitatera.\nMahai inguruaren helburua izango da, «urratsak ematea sexu eta genero disidenteen arteko aliantza feministak eraikitzeko, LGTB sigletan oinarritzen diren politika identitarioak gaindituz, herriko egoera eta aukerak aztertuz, eta erronka posibleak identifikatuz».\nJokin Azpiazu soziologo eta ekintzaileak gidatuko du mahai ingurua, eta hainbat gonbidatuk hartuko dute parte, gehienak hernaniarrak: Kattalin Miner kazetari, idazle eta ekintzaile feminista; Ibai Fresnedo, Ehgam elkarteko kidea; Brayan Altimasberes, Loratuz Lotu elkartekoa; Kattalin Artola, Hernaniko Koordinadora Feministako kidea; eta Alex Iturralde.\nLGTB+ errealitateen inguruko gaiak landuko dituzte saioan: ereduen beharra, kezkak eta erronka politikoak. Eta, era berean, aztertuko dituzte herriko mugimendu feministarekin zubiak eraikitzeko urratsak.\nGainera, ikusgai izango dira herritarrei kalean grabatutako elkarrizketen bideoak, eta Aner Peritz, Maddi Aiestaran eta Eli Pagola bertsolariek bideoz grabatutako bertsoak.\nMaiatzaren 3an hasi zen Gorputz desbideratuen errebolta zikloa, Zinegoak jaialdiko filmeekin. Aimar Elosegi Ansa Moio kalea inauguratu zuten maiatzaren 14an; eta kontzentrazioa egin zuten 17an, LGTBfobiaren kontrako Nazioarteko Egunean.


Arrasate Musikaleko kurtso amaierako jaialdia - Arrasate - Goiena.eus\nArrasate Musikaleko kurtso amaierako jaialdia\nXabi Gorostidi 2016-06-17 13:58\nGaur, egubakoitza, 18:30etatik aurrera egingo dute urteroko kurtso amaierako jaialdia Arrasate Musikaleko Ikasleek. Amaia Antzokian izango da eta sarrera debaldekoa izango da.\nUdaberri musikala jada azken txanpan sartuta dago. Ekaina izan da aurtengo musikaldiko ekintza gehien pilatu dituen hilabetea. Hamar ekintza antolatu dituzte, eta horien artean nagusienen artean kokatzen da kurtso amaierakoa.\nAskotariko musikariak izango dira protagonista gaurko emanaldian. Tailerreko ikasleak, talde mistoak, sokazko talde gazteak eta ballet taldeak izango dira Amaia antzokiko oholtzara igoko direnak, eta urtean zehar ikasitakoak erakusteko asmoz aterako dira guztiak.\nHala ere, ez da izango asteburu honetako ekintza bakarra. Tradizioari jarraiki, Arrasate Musikaleko Bandakoek Haurren danborradan hartuko dute parte. 19:00etatik aurrera, Arrasateko danbor-jole gazteekin batera, herriko kaleak girotuko dituzte.


Autor: BAYARRI, JORDI\nAutor: ALBERDI GOROSTIAGA, ANDRES\nMolde eta izate ezberdineko gramatika asko ezagutzen da hemen-han. Esku artean duzun honek ez du molde jakin batera jokatu nahi izan. Terminologia, metodo eta analisi jakin eta espezifikoetatik ihesi, oinarrizko gramatika koherente eta erabilgarri bat osatzera jo nahi izan du. Ez da, bestalde, hutsetik sortu den gramatika, iturburu jakina du: Eskola Gramatika (1996). Haren uberan moldatua eta taxutua dator. Lau berrikuntza seinalagarri dituela esan behar da, ordea: • Euskaltzaindiak gaur arte emaniko arau eta gomendio guztiak osorik eta orpoz orpo jasotzen ditu, eta horrek testu guztiak goitik behera orraztu beharra ekarri du. • Gaur eguneko prosa didaktikoan nagusituz joan diren moldeak eta ohitura berriak ere jasotzen dira. • Idaz-estilorako gomendio praktiko batzuk ere gehitu zaizkio. • Maina bereziz eta tentuz eginiko gaikako aurkibide zehatz eta oso bat paratu zaio atzeko partean, bilaketak eroso eta erraz egiteko. Euskara ikasten edota euskara lantzen eta sakontzen ari den edonorentzat, gramatikakontu eta -arazoei irtenbidea arin eta erraz aurkitzeko moduko kontsulta-liburu bat izan nahi du. Horratx, labur esanda, liburuaren nondik norako nagusia.\nTELEATOI – KALABAZA HALUZINOGENOAK\nAutor: FANO, DANI\nAutor: CANO, HARKAITZ / HOLGADO, IÑAKI G. (IL. )


3.2.2.2 Laguntza informatikorako telefono bidezko arreta - memoria 2017 - navarra.es\n3.2.2.2 Laguntza informatikorako telefono bidezko arreta - memoria 2017\nNafarroako Zerga Ogasunak zergadunen esku jartzen du laguntza informatikorako telefono bidezko zerbitzua, aitorpenak aurkezteko sistemekin laguntzeko. Lan hori Tracasa Instrumental SL erakunde instrumentalaren bidez ematen da, ordutegi honetan, oro har:\nAstelehenetik ostiralera 8:30etik 17:30era, salbu eta uztailaren 1etik irailaren 30era, urtarrilaren 2an eta 5ean, eta abenduaren 24an eta 31n; egun horietan ordutegia 8:00etatik 15:00etara izaten da.\n17:30etik 20:00etara: hiru hilez behingo aitorpenak eta Sozietateen gaineko Zergaren aitorpena aurkezteko borondatezko lau epeetako bakoitzaren azken egunaren aurreko hiru lanegunetan.\n17:30etik 24:00etara: aurreko paragrafoan aipatutako epe bakoitzaren azken egunean.\n2017an 41.302 dei jaso dira (2016an jasotako 44.314 deiak baino apur bat gutxiago), eta jasotako dei horietatik, 38.808ri erantzun zaie (iaz 41.948); hau da, jasotako dei guztien % 93,96ri erantzun zaio.\nGuztira, 36.100 intzidentzia izapidetu dira aurten; 2016an, 36.766 izan ziren izapidetutako intzidentziak. Hortaz, intzidentzia bat izapidetzeko, 1,14 dei egin behar izan dira (iazko zenbateko bera).


Kontseiluak hamabost neurri proposatu ditu hizkuntza politikarako | Gizartea | Berria\nUdal eta Foru hauteskundeak. Euskara\nKontseiluak hamabost neurri proposatu ditu hizkuntza politikarako\nPositibotzat jo ditu urteotan Nafarroako Gobernuak egindako urratsak, eta ezinbestekoa iruditzen zaio Euskararen Lege berri bat ontzeko bidea egitea.\nKontseiluko kideak proposamena aurkezten, atzo. IÑIGO URIZ / FOKU Tamaina handiagoan ikusi\nHauteskunde kanpaina betean aurkeztu du Kontseiluak datorren legegintzaldian Nafarroan garatzeko hizkuntza politiken proposamena. Zurrunbiloaren erdian. Hain zuzen ere, horixe nahi du: hizkuntza eskubideak «erdigunean» egotea. Euskararen normalizazioan aurrera egiteko hamabost proposamen egin ditu. Horien artean, eskatu du hizkuntza politikak gobernuaren politiken «zehar lerro» izatea, administrazioak herritarren eskubideak bermatzeko «betebeharra» edukitzea, eta euskalgintzak instituzioen babesa jasotzea. Bestalde, ezinbestekotzat jo du egungo arkitektura juridikoa aldatzea eta Euskararen Lege berria onartzea. Gainera, gobernuaren aurrekontu osoaren %2 euskararen normalizaziora bideratzeko eskatu du.\nHezkuntzaren arloan, ikasle guztiak euskararen jabe izan daitezen beharrezkoak diren neurriak hartzeko eskatu du, eta helduen euskalduntzearen sektorea indartzeko doakotasunerako bidean egin diren proposamenak indartzeko. Euskarazko hedabideak babestearen garrantzia ere nabarmendu du, eta euskarazko kultur sistema sustatzeko eta aisialdia euskalduntzeko neurriak zehaztu ditu. Horiez gain, arlo sozioekonomikoa euskalduntzeko, arnasguneak babesteko, ingurune digitalari lotutako estrategia garatzeko eta hizkuntza ohiturak aldatzeko neurriak ere proposatu ditu.\nAtzera begiratzeko unea ere bada, eta Nafarroako Gobernuak azken lau urteetan euskararen arloan egindako urratsen inguruko balorazioa ere egin du Kontseiluak. Euskalgintzari ateak zabaldu dizkiola nabarmendu dute, eta horri esker, proiektuak garatu ahal izan dituztela. Hala ere, «iraganeko inertzia hainbatek» hor jarraitu dutela salatu du. Kontseiluak, berriz, «erantzukizunez» jokatu duela esan du, eta etorkizunean ere bide beretik joateko konpromisoa hartu du. «Urteetako injustiziak apurtzeko garaia baita».


Angela Davis Gernikan - Guernica Gernikara\nAngela Davis Gernikan\nIpes elkarteak abiatutako Kartzela kalera ekimenaren barruan, Angela Davis emakume erreferentzialaren parte hartzearekin kontatu zuen antolatutako lehenengo ekimenean. Hau horrela izanda, eta pertsonaia horren ezaugarriengatik, gaur egun euskal gizartean pil-pilean dagoen gaiaren inguruan saioa antolatzea izan zen bere bidaiaren beste hizpideetako bat. Izan ere, memoria historikoa eta errelatoaren inguruan ematen diren eztabaida eta jarduerak ezin alboratu daitezke tamaina horretako nazioarteko erreferentzia bat Euskal Herrira hurbiltzen\ndenean. Gauzak horrela, memoria historikoa sinbolizatzen duen Gernikara bisita antolatzea izan zen ekimena, bidai bakar batekin eta Gernikako hainbat eragileen laguntzarekin, gaiaren inguruan sakon aritzeko.\nHorrela, bada, bi norabideetan jorratutako proiektua da hau: alde batetik nazioarte figura bat Euskal Herrian izanda memoriaren inguruan irakurgai eta liburuak eskaintzea, gerra garaitik eta gaur egunerarteko egoera azaltzea, eta gero hori guztia modu praktikoan eta zuzenean ikusteko aukera ematea. Maiz, liburuetan eta museoetan ikusten denaz haratago, askoz inpaktu handiagoa du oraindik ere urrun ematen duen gertakari horien aztarnak zuzenean ikusteko. Ez da soilik gizartean pil pilean dagoen gai bat, baizik gertatutakoaren orban eta superbibienteak ere gaur egun egon badaudela eta beraiekin elkarrizketatzeko aukera izatea, Davis andereak izugarri eskertu zuen.\nAngela Davis-ek Euskal Herria utzi zueneko unea, Loiuko aireportuan 2016ko otsailaren 9an\nBaina ez da hori helburu bakarra. Mundu mailan justizia trantsizionalaren eztabaida dagoenean, iraganeko zauriak sendatu, edota iraganeko zauri horiek nola tratatu behar diren gizarte osasuntsu bat nahi denean, Euskal Herrian ikusitakoak, bereziki oroimen historikoaren ardatz honetan, bere diskurtsoan ere txertatuak geratuko dira. Herri honen beste parte bat bezala, bizipen bat non munduan zehar Euskal Herriari buruz aritzen denean kontutan izango dituelako ere.\nHorrela, Angela Davis luze aritu zen gaur egun 92 urte dituen Julio Onaindiarekin, Gernikako bonbardaketaren testiguarekin, eta ondoren Gernikatik ibilalditxo bat egin zuten taldean, non historiaz aritzen ziren bitartean, historia hori benetan eta tokian-toki non gertatu zen azaltzen joan zitzaion: bunkerrak, Gernikako Arbola, eta abar. Bisitaldia, 2016.eko Otsailaren 8an izan zen, astelehena zela kontutan izanik gainera, merkatu eguna Bizkaiko herri horretan, eta bonbardeaketak gertatu ziren asteko eguna.\nGernikako iragana eta oraina, ibilalditxoa Astra eraikinean bukatuz eta bertako gazteekin ere hitz egiteko tartea izan zuelarik. Bukaerako, talde plural, anitz, forma askokoa osatu zen, proiektuaren birtualitatea agertzen duelarik.


Ariketak potentzia gizon etxean - El Macho\nAriketak potentzia gizon etxean\nNola handitu potentzia gizonezkoetan etxean? Horretarako, joan ahal izango duzu, medikuak, eta posible da jotzea ez drogak sendagarriak eta saiatu handitzeko sexu-jarduera barietate baten bidez, esan nahi du ez dira asko ezagutzen.\nGizonezkoen botere eraginda, hainbat faktore, hasita estresa eta bukatzen dituzten gaixotasunak nerbio-sistema eta hemopoietic sistema. Beraz, arazoa nola konpondu eta nola azkar leheneratu bere antzinako ahalmena, jo gabe botikak?\nAlde batera utzi erabilera alkohola eta tabakoa. Nikotina eta alkohola adversely eragina odol-fluxua nahi du ugaltze-organo, liderra vasoconstriction eta gero, Oro har, intoxikazioa.\nKirolak (jarduera fisikoa hobetzen du odol-fluxua ehunak eta organoak, asko indartzen erections).\nBehatzeko arauak elikagaien (ez jan gantz eta elikagai frijituak, jarraipena egiteko kaloria zenbatekoa kontsumitzen).\nNor da arriskuan:\njende obesitatea (gehiegizko pisua adversely eragina pertsona baten);\nadina (denboran zehar potentziala murriztu egiten da eta jotzen da normala);\nnerbio-sistemako gaixotasunak eta hemopoietic sistema (ondorioz gaixotasuna gertatzen urratzen odol-fluxua pelbiseko organo, agertzen erection arazoak).\nSaihesteko hainbat konplikazioak jarraipena egiteko behar gorputzaren egoera, jokabide zuzena bizimodua, hartu bitamina eta ariketa. Hau nahikoa izango da urte askotan jarraituko du indarrean. Baina bada arazo potentzia dagoeneko gertatu da, ahal izango duzu, saiatu handitu da metodo ezberdinak.\nIndartzeko potentzia behar duzu bilatzen laguntza erabilgarria landareak eta belarrak ahal izango duzu prestatu etxean. Gizon bat erabiltzea gomendatzen da decoction bat honako landareak:\nOregano (erabilgarria sexu eta indartsuagoa izango da, geroztik eragiten die ugalketa-sistema, Oro har).\nEzkaia (laguntzen normalizatzeko odol-zirkulazioa, laguntzen gaixotasunak, ugalketa-sistema hori eragin dezake inpotentzia).\nSan Juan wort (landare antioxidatzaile indartsua da eta natural anti-depressant).\nBat "koktel" belar horiek lagunduko handitzeko nahia. Baina behar duzu, ez bakarrik oinarritzen belar medikuntza, zeren badira beste tresna batzuk, lagun dezake tratamendua inpotentzia.\nBaino dibertsifikatzeko dieta\nBehar duzu, besteak beste, dieta aphrodisiacs dira substantzia jatorri naturala duten eragin positiboa izan gizonezkoen gorputza.\nAphrodisiacs zerrenda horretan:\nberde (aneta, perrexila);\nzuri eta ardo gorria (neurriz).\nOstrak eta beste itsaski eragin positiboa izan ugalketa-sistema, aberatsak dira substantzia natural hori hobetzeko libido. Arrastorik elementu jasotako itsaski laguntza arazoari aurre egiteko, "saturate" gorputza erabilgarria substantzia. Komeni da jan ostrak 2 aldiz aste bat, aldian-aldian.\nAguakatea da fruta bat dute gizonek. Aguakatea aberatsa da, olioak osasuntsu eta osagai hori erraz digeritzen dira, eta normalizes gorputz osoa.\nApioa nagusia da landare-gizonen osasuna, zukua landare hau eta bere kimuak. Bat gehitu dezakezu, apioa root (du gehien elikagaiak), erro daiteke, birrindua eta gehitu entsalada edo edan zukua landare hau.\nErabilgarria edozein fruitu lehorrak, konbinatu ahal izango duzu eztia edo esnea, baina ez da "sendatzeko" gomendatzen da goizean, kantitate txikietan (gorputzaren pisua ez handitzeko). Fruitu lehorrak agertu behar du eguneroko dieta, joan dira ondo fruitu lehorrak.\nHala nola, belar gisa perrexila eta aneta izango osagarri plater, baina bada egunero edateko zukua eta belar horiek, diluting ondorioz, edan zukua, azenarioa, erremolatxa edo beste edozein landare eta, ondoren, talde eraginkorra pizgarri potentzia.\nAneta, perrexila eta apioa ondo konbinatu ginseng, eta horrek ere erabilgarria da gizonentzat.\nZenbatekoa moderatua alkohola odol thins, hobetzen du fluxua mantenugaiak eta bitamina hainbat organo. Alkohola odol-presioa handitzen da, baina, egintza odol on, nahiko zakar. Hori dela eta, gomendagarria da edan kontuz erabili kopuru txiki bat, geroztik, bestela, kontrako eragina.\nHanditzeko potentzia modu natural behar duzu erabiliz jotzea kontrastea prozedurak. Hobetzen du odol-fluxua organoa da, eta, ondorioz ehunak jaso nahikoa oxigeno eta elikagai.\nHori egin daiteke, honela:\nPour 2 edukiontziak hainbat tenperatura likidoa (bero bat, beste hotza).\nBihurtzen behera sexu-organo guztietan ahalmena.\nProzedura irauten 15 minutu, aldi bakoitzean duzu murgiltze hotza eta ur beroa behar kopurua handitu minutu gorputza iristen guztietan ahalmena.\nBainuak Erramu edo Laurel bainu ere lagunduko normalizatzeko gorputzaren egoera eta handitzeko potentzia.\nNola da prozedura:\naurrez prestatzen decoction bat Erramu hosto hainbat;\nondoren, prestatu tub ur epeletan;\nbainu bat bota decoction Erramu hostoak hartu eta 10 15 minutu;\nprozedura ondoren IGURTZI gorputza, eskuak edo eskuoihal bat.\nErrendimendu handiko masaje desberdina da, masaje, ahal izango zeure burua, IGURTZI area ipurmasailean, txikiagoa itzuli eta eremu publikoa bere eskuak, egiten zirkular mugimenduak.\nAhal izango duzu, oraindik epela zure oinak, murgildu horiek ur beroa, ondoren, galtzerdiak jarri, oinak IGURTZI, poliki-poliki altxatzen horiek belaunak eta izterrak.\nGinseng Tincture gizonen\nDroga hau erosi ahal farmazia sarea. Tincture ginseng hartu da epe luzerako oinarria, konbinatu ahal izango duzu desberdinak edariak (bertan ez alkohola).\nInfusioa hartu tanta, asmoa baduzu, bete dituzten neska bat, ere hartu ahal izango duzu tincture berriro. Handitzeko libido emakumeak.\nBadira hainbat ariketa fisiko hori handitzeko lagunduko du, potentzia, horiek egin ahal izango duzu etxean:\nEseri aulki, hartu eserlekua eta ipurmasailak altxatu, berriz, muskuluak straining bizkarrean eta gerrian.\nZure bizkarrean Lie, okertu belaunak eta jarri eskuineko aurrean, eskuak arautuko batera gorputza, goratzeko pelbisa eta txikiagoa da lingering airean, minutu gutxi batzuk.\nSquat hankak gain sorbalda zabalera, dipping ez erabat, konpontzen posizioa 30 segundo.\nExekutatu goizez. Footing laguntza, ez bakarrik kentzeko arazoak potentzia, baina neke kronikoa sindromea, eta horrek arazoak sor ditzake batera muntaketa.\nZure osasuna hobetzeko laguntza bitaminak. Ez dira erraz eskuragarri farmazia eta drogak, mendekotasuna eragiten, ez dute harremana.\nZer bitamina lagun dezake gizonezkoa:\nZinka — hau aztarna mineral da, eta behar bezala erabiltzen nahasteak prozesu metaboliko gorputzean. Zinka laguntza berritzeko gizonezkoa germen zelulak eta hobetzen birsortze prozesuak gorputza.\nC bitamina — antioxidatzaile indartsua da, hori eragozten, zure gorputzaren zahartzea. Da gorputza rejuvenates eta hobetzen zelula-trukeak.\nB bitamina — estimulatzen immunitate-jarduera, erabilgarria dira nerbio-sistema hobetzeko eta garuneko jarduera.\nSelenioa da mineral bat beharrezkoa da, eta horrek gizonezkoen ugalketa-sistema, eta oso erabilia da prozesua spermatogenesis.\nBitamina bat da, substantzia bat ere deitzen betakarotenoa, ez da parte hartzen duten prozesu metabolikoak, laguntzen normalizatzeko gorputzaren egoera prozesuan parte hartzen eraketa spermatozoa.\nEragiketa normala da ugalketa-sistema batean gizon bat eskatzen du ikuspegi holistiko arazoa konpontzeko. Ahal izanez gero, ez da erraza hartu bitamina, eta jan eskubidea, ariketa.\nSexu-erakarpen eta jarduera zutitzearen funtzioa dira zuzenean lotutako kuantitatiboa edukia testosterona gizonezkoen gorputza. Gutxiegitasuna hormona honen eramaten bat txikitzeko potentzia, sexu desioak eta aukerak.\nTxikitzeko potentzia gerta daiteke edozein adinetan, baina kasu gehienetan, hala nola, arazoak ez dira erraz correctable. Bada denbora bat ikusteko medikuak egiteko bizimodu aldaketak lortu ahal emaitza ona aurkako borrokan arazo hau.\nBaina itxaron beharrik ez, emaitzak egun batzuk ondoren hasieran "tratamendua" terapia honen izaera bere ezaugarriak ditu, isurtzen da epe luzeko oinarri eta pilatutako da, hau da agertuko hilabete batzuk.


BIDAIATU BIDASOA-IRUN TALDEAREKIN SANTANDERRERA! (MAIATZAK 30-31) – Club Deportivo Bidasoa\nBIDAIATU BIDASOA-IRUN TALDEAREKIN SANTANDERRERA! (MAIATZAK 30-31)\nC.D. Bidasoak bidaia antolatu du zaleentzat, maiatzaren 30 eta 31n Santanderren jokatuko den Asobal Ligako igoera fasera joateko. Klubak bidasoar guztien eskura bi formula jarri nahi ditu play-off jardunaldira joateko. Talde hauek izango dira lehian: Go Fit Santander, Atlético Valladolid, Viveros Herol BM. Nava eta Bidasoa-Irun.\nLehenengo aukera da autobusa, sarrerak eta egonaldia (ostatua eta gosaria). Bi pertsonentzako prezioa, logela bikoitzean, 150 € da. Pertsona batentzat, bakarkako logelan, 80 €. Irteera larunbatean izango da, lehen “bixera” egon zen tokitik, 13.30ean, eta itzulera igandean izango da, partida amaitutakoan.\nBigarren aukera da autobuseko bidaia (egunero joan eta etorri) eta sarrerak, 55 €. Irteera larunbatean izango da, lehen “bixera” zegoen tokitik, 13.30ean, eta itzulera larunbatean bertan 22.00etan handik irtenda (Irunera 01.00etan iristeko). Igandean goizeko 06.00etan izango da irteera eta itzulera partida amaitutakoan.\nIzena emateko, Artalekun dagoen klubeko bulegora etorri, edo 943 625 285 telefono zenbakira deitu.\nAsobal Ligara igotzeko play-offa\nAutobusa + sarrerak + egonaldia (ostatua eta gosaria): logela bikoitzean 150€/bakarkakoan 80€\nAutobusa (bi egun) + sarrerak: 55€


Kulturate Akustikoekin amaitzeko, hiru proposamen interesgarri asteburuan - Arrasate - 2015-09-11 - Goiena.eus\nKulturate Akustikoekin amaitzeko, hiru proposamen interesgarri asteburuan\nJokin Bereziartua Lizarazu 2015-09-11 09:00\nEzkerretik eskuinera: The Romanticos (egubakoitza), Antilopez (zapatua) eta Bilillo y los sullos (domeka).\nJoan den aste bukaeran modu arrakastatsuan hasitako emanaldi akustikoen zikloarekin amaitzeko beste hiru saio interesgarri antolatu ditu gaurko, biharko eta etzirako –Kulturateko areto nagusian, 20:00etan– Udaleko Kultura Sailak.\nGaur The Romanticos taldea igoko da oholtza gainera; Iker Piris gitarra jole ezaguna gidari dutela, blues eta rhythm & blues doinuak eskainiko dituzte, swing eta funky doinuekin lagunduta, besteak beste. Taldea 2009an sortu zutenetik hainbat emanaldi eskaini dituzte, jaialdi entzutetsu askotan parte hartuz. 2012ko ekainean argitaratu zuten lehen lana Gaztelupeko Hotsak zigiluarekin, eta iaz bigarren diskoa kaleratu zuten zigilu berarekin, Do it yourself izenekoa.\nBihar, zapatua, Andaluziako Antilopez bikoteak "kontzertu bat baino gehiago" eskainiko du. "Chiripopa" egiten dutela diote, umorea eta ironia nahastuz, eta gitarra bana eskuan. Euren ahots ederrekin, berbetan zein kantuan, ikuslea ez dute axolagabe utziko.\nKulturate Akustikoen zazpigarren edizioarekin amaitzeko, Bilillo y los sullos laukoteak pop eta rock doinuak eskainiko ditu domekan. 1980ko hamarkadan Bilboko pop giroko Los Santos talde erreferenteko abeslaria da Bilillo.


Iruñeko udako kultur programazioa\nIruñeak "xakearen munduko hiriburu" izan nahi du udan\nNafarroako hiriburuak 400 jarduera baino gehiagoko kultur programazioa aurkeztu du udako hilabeteetarako. Xakea, hipika eta erraldoiak dira aurreikusitako ekitaldietako batzuk.\nIruñea ekintza kulturalez beteriko uda baterako prestatzen ari da. Hiria "xakearen munduko hiriburu" bihurtu nahi duen xake txapelketa bat, hipika sari handi bat Ziudadelan eta Erraldoi eta Buruhandien Konpartsarekin antolatutako jarduerak daude, besteak beste, Nafarroako hiribururako aurreikusitako 400 jarduera baino gehiagoren artean.\nIruñeko Udalak "Biba Iruñea bizirik!" jarduera eta aisi ekimena aurkeztu du. Udalak udako programara bideratuko du bertan behera geratu diren sanferminetan inbertitu ezin izan den diruaren zati bat. Horrela, programak 1,5 milioi euroko inbertsioa izango du, orain arteko kopururik altuena.\nEnrique Maya hiriburuko alkateak eta Maria Garcia-Barberena Kultura zinegotziak programazioaren xehetasunak azaldu dituzte prentsaurreko batean, eta Iruñea "egun horietan oso bizirik egotea" nahi dutela azpimarratu dute.\nProgramaren helburua da herritarrek kultur programazioaz gozatzeko aukera izatea egunero kalean, ekainetik irailera arte. Udalak jarduera seguruak sustatu eta kaleak berpiztu nahi ditu, saltokiei, ostalaritzako establezimenduei eta hotelei lagunduz.\nJardueren gune nagusia Ziudadela eta harresitutako ingurua izango dira, baina proposamenak beste auzo batzuetara zabalduko dira. Iaz harrera ona izan zuten zikloak errepikatuko dira eta jarduera berriak ere egongo dira.\nJarduerak jende guztiarentzat\n"San Fermin Mundiala" xake txapelketa da berrikuntzetako bat. SanFerfoodek garatutako "Festa adimenduna" programaren zatia da. Nazioarteko oihartzuna izango duen online kultur ekitaldi bat da, sanferminak oinarri dituena, eta tradizioari, gastronomiari, kirolari eta arteari buruzko programazioa nahasten du.\nUdalak "xakearen munduko hiriburu" bihurtu nahi du Iruñea, kirol hori gorakada izaten ari denean. batean. Horrela, sanferminak egin ohi diren egunetan (uztailaren 6tik 14ra), aurreko egunetan sailkatutako lau pertsonek munduko eliteko lau gonbidaturekin batera jokatuko dute txapelketa handia euren herrialdeetatik, Magnus Carlsenek izan ezik, hori ere online eta streaming bidez arituko baita, baina Iruñetik bertatik. Txapelketa hainbat hizkuntzatan zabalduko da mundu osora, eta, hedabideetan eta gizartean oihartzun handia izatea espero dute.\nBeste berrikuntza bat "2021eko Iruñeko Harresiak Hipikako Sari Nagusia" da, irailean Ziudadelako lubakietan egingo dena. Espainiako eta nazioarteko 1.500 parte-hartzaile baino gehiago izango ditu, eta teknikariak, zaleak, laguntzaileak eta babesleak batuko dira. 2.000 pertsona baino gehiago biltzea espero dute. Udalak adierazi duenez, proba hau urtero egiteko asmoz sortu da.\nErraldoien eta Buruzagien Konpartsa hirian izango da, baina oraingoan beste modu batera: ekitaldiak egingo ditu esparru mugatuetan, edukiera kontrolatuta. La Pamplonesa musika banda ere kultur programazioaren barruan egongo da.\nErakusketa aretoak uztailean irekiko dituzte berriz ere, eta Ziudadelako kultur programazioaren erreferente izango dira. Oraingo honetan, salbuespen gisa, ibilbide tematiko bat planteatu da areto guztietan zehar, eta sanferminen inguruko hausnarketa bateratua erakutsiko dute arte diziplina ezberdinen ikuspuntutik. Zinegotziak adierazi duenez, "Aukera paregabea" izango da ideia beraren inguruan hitz egiten duten dozenaka artisten sormenaz gozatzeko, ikuspuntu artistiko desberdinetatik.\nZiudadela aurten Harresietako Jaialdia hartuko duen agertoki nagusia ere izango da; Ezpeleta jauregiko patioak familiei zuzendutako jarduerak hartuko ditu, kontzertuak, udako zinema eta antzerki emanaldiak, besteak beste, eta O-ko Andre Maria plazak 'Iruñea ilunabarrean' zikloko proposamenak berreskuratu eta 'Kantu eta Hitza' hartuko du, formatu txikiko euskarazko kontzertuen zikloa.\nIruñeko udako kultur programazioan 'Pim Pam Ville' jaialdia eta 'Dantza zoroan' dantza garaikideko kultur zikloa errepikatuko dira. "Musika aretoak kalean" zikloa ere berrargitaratuko da.


Bilbon nahitaez ikusi beharreko 6 museo | Visit San Mames\nEuskadiko eskaintza turistikoa handitzen ari da. Kultura- eta turismo-alorreko eskaintza zabal horretan, baina, Bilbora bisitan zatozenean nahitaez ikusi beharreko sei museo nabarmentzen dira. Zein diren kontatuko dizugu.\nBilbon nahitaez ikusi beharreko museoak\n1. Guggenheim Bilbao Museoa.\nGuggenheim Bilbao Museoa nazioarteko museorik ospetsuenetako bat eta Bilboko erakargarri turistikoaren funtsezko elementua da.\nBilbo berriaren ikonoa ere bada. Gaur egun museoa dagoen ingurunea pasaia iluna, industriala eta narriatua zen iraganean, portu-instalazio zaharrez beteta zegoen, eta ingurua zatartu baino ez zuten egiten.\nGuggenheim museoa paisaia hori goitik behera aldatzeko konponbide politikoa izan zen eta arkitektura-inpaktu itzela izan zuen hirian.\nHarrezkero, Guggenheim Bilbao Museoa nazioartean aitortzarik handiena duten arte garaikideko museoen artean kokatu da. Frank O. Gehry ospetsuak egindako eraikina artelana da bere horretan, XX. mendeko arkitekturarik abangoardistenetakoaren adibidea.\n2. Athletic Club Museoa.\nSan Mames futbol-zelai berria berez museotzat jo daiteke; edota, besterik ez bada ere, Bilbora bisitan datorrenak nahitaez ikusi beharreko lekutzat.\n2015ean eraikuntza berriko munduko kirol-eraikinik onenaren saria jaso zuen, eta UEFAk 4. mailako eliteko futbol-zelaitzat sailkatu du.\nGainera, partida bat lekurik onenetik eta erosotasun sinestezinekin ikusi nahi izanez gero, San Mames VIP Area da horretarako gunerik aproposena. Besteak beste, gune gastronomikoa du, Michelin izarra jaso duten sukaldarien partaidetza eta guzti.\nHalere, Athletic Club Museoa ere badago San Mamesen. Museoa aurrekoaren herentzia da eta inpaktu handiagoa proiektatzen du, hala ikusizkoan nola zerbitzu eta ekipamenduetan.\nSan Mameseko Athletic Club Museoa hegoaldeko eta ekialdeko tribunak lotzen dituen ertzean dago. Museo historikoa da, garaikurren, jantzien, material grafikoaren, ikus-entzunezkoen eta abarren bidez talde zuri-gorriaren iragana azaltzen duena.\n3. Bilboko Arte Ederren Museoa.\nBilboko Arte Ederren Museoa estatuko museo nagusietako bat da. 100 urteko historia du atzean, eta gizarte zibilaren, tokiko artisten eta herri erakundeen lankidetzari esker, artelan ugari bildu ahal izan ditu, Espainiako bildumarik garrantzitsuenetako bat lortzeraino.\nGaur egun kronologia zabaleko 6.000 artelan baino gehiago ditu, pinturak, eskulturak, irudiak, grabatuak eta dekorazio-arteak kontuan hartuta. Horien artean ditugu antzinaroko arteko maisulanak, arte klasikokoak, arte modernokoak, arte garaikidekoak eta euskal artekoak. Horrez gain, aldi baterako erakusketak ere egiten ditu.\n4. Berreginen Museoa.\nBilbo Zaharra auzo zahar-zaharrean, Berreginen Museoa aurkituko dugu. Europako hoberenetako bat eta Bilboko zaharrenetako bat ere bada.\nEliza zahar batean biltzen ditu artelan klasikoak, hala nola Partenonen dagoen Panataneasen Frisoa, Migel Anjelen Esklaboak eta Moises lanak, baita Miloren Venus ere, besteak beste.\n5. Bilboko Itsas Museoa.\nBilboko Itsas Museoa Euskalduna ontziola zaharrean dago. Kokaleku paregabea da, historiaz betea, eta halako museo baterako leku ezin hobea.\nGarai batean itsasontzi handiak egiteko ontziola handia izan zen, eta ingurune hori osorik hartzen zuen. 1985ean, berriz, Espainia Europar Batasunean sartu zenean sektorean egin beharreko birmoldaketaren ondorioz, itxi egin behar izan zuten.\nGaur egun, historia atzean utzi eta Bilboko museo ospetsua dugu eskura, Bilboko Itsasadarrari eta inguruneari lotutako itsas ondarearen berri emateko asmoa duena.\nKanpoaldean hainbat ontzi ikus daitezke, hala nola Athletic Clubek garaipenak irabazteko erabiltzen duen Gabarra ospetsua, bai eta itsas burdinoletako elementuak eta Carola garabi ezaguna ere.\n6. Euskal Arkeologia, Etnografia eta Kondaira Museoa.\nEta azkenik, Zazpi Kaleetan dagoen Arkeologia Museoa dugu.\nBizkaiko arkeologia-alorreko ikerketen erreferentziako gunea eta beraien berri zabaltzeko bidea da. Izan ere, lurraldeko historiari buruzko ezagutza zabaltzeko, arkeologiako ikaskuntzak sustatzeko eta arkeologia-materialen gordailua, kontserbazioa eta zaharberritzea bermatzeko jarduera ugari egiten ditu.\nErakusketa iraunkorrak 100.000 urte atzera eramaten gaitu, gizakiak lurralde honetan sarrera egin zuenetik hasi eta garai historikoetaraino.


kritiken hemeroteka » Urradura sakon batetik\n« Nobela beltzaz | Paranoia sentibera »\nEgiaren egarriz / Henriette Aire / Maiatz, 1989\nUrradura sakon batetik Aritz Galarraga / Argia, 2016-02-07\nLehenik, Itxaro Bordaren Emakumeak idazle saiakera hartan izan genuen haren berri —”esan nion ez nuela parte hartu nahi liburu horretan, ni ez nintzela ez idazle sentitzen, ez emakume idazle sentitzen ere. Eta atera egin zituen olerkiak!”—.\nHenriette Aire. Urepelen sortua. Kontxo, aitaren alaba, Aire ahizpa-neben arteko bat, nagusia. Hazka gehixeago eginez, harrapatu genion poesia liburu bat, Egiaren egarriz. Bordaren antologiako bi poema aurkitu ditugu bertan —apur batean moldatuak, finduak—, hirugarren bat gelditu zen bidean. Ordainetan, beste hemezortzi poemekin osatu zuen bilduma, guztira hogeita bat.\nJosu Landak xehatu zituen: “Libre ezin bizitzeak eta maitasuna nahi bezala ezin gozatzeak” markatzen ditu denak —”Nahi duena ezin ukana duenak/ Eta ukan dezakena ez nahi/ Daukana ezin dezake maita”—; mundura egokitu ezinean dabilen gizakia dute protagonista —”Herria herri maitea/ Nahi zintuzket askatu/ (…) Bainan nola ditzazket/ Moztu zure kateak/ Ni loturik nagoenian/ Preso gizartean”—; eta are arrotzago sentitzen da emakumea mundu horretan, zapalduta —”Altxa burua emazte/ Ez egon bide erditan/ Bizitzak balio du/ Bizitzea”—. Landak, oraindik: “Urradura sakon batetik sortzen dira hitzak”.\nUrradura sakon hori zein izan daiteke, ordea. Akaso besterik, baina bat egin izan du publiko inoiz Airek: “Parisen bizi izan naiz, hamaika urtez. Hamaika urteren buruan, senarrarengandik banandu eta erabaki nuen berriz Euskal Herrira etortzea, hiru semeekin. Aitak gaizki hartu zuen, eta esan zidan: ez dut nahi gehiago esan dezazun inori ene alaba zirela, eta ez dut nahi jin ziten gehiago etxera”. Urradura sakon hori garbi agertzen da Uste zinuen izeneko poema luzean, “dozena bat orrialdeetan zehar bizitzaren ikuspegi zapuztu baina azkenean optimista” eskaintzen digun horretan. Ikuspegi zapuztua: “Zure uztarria/ Ezin jasana duzula?/ Bakartasunean/ Eta zuhaurek/ Arduratu nahi duzula/ Bizitzeko gelditzen zaizun/ Zure biziaz?/ Burutik joan ote zira?”. Baina azkenean optimista: “Ikusten zaitut zoriontsu/ Zure osotasunean/ Zoriontsu/ Maitasunean”. Eta optimista, akaso, nork daki, inoiz publiko egin izan duen honegatik: “Gero etorri nintzen, aita Bordelen zegoen ospitalean, hara joan nintzen eta oso ondo pasatu zen, txuritxuri, larri zegoen ohetik ni ikusita jeiki zen eta besarkatu ginen… Bidean esan zizkidan haiek ez baitziren aitarenak berarenak, inguruak esanarazi zizkion, haren malkoetan ikusi nuen”.\nBidean, halaber, nobela bat hasia, eta denbora eskasiaz ez egina. Domaia da, hartara, urradura sakon hark, edo beste batzuek, emaitza gehiago eman ez izana.


Norbere mamuekiko menia | Kultura | Berria\nNorbere mamuekiko menia\nJose Austin Arrietak bere ibilbidearen «sintesi» bat ondu du 'Estalien gradora' lan poetiko berrian. Poema propioek, beste egileen bertsioek eta dialektika antzeztu poetiko batek osatzen dute liburua\nJoxe Austin Arrieta, Estalien gradora poema bilduma aurkezten, atzo, Donostiako Udal Liburutegiko sotoan. JON URBE / ARGAZKI PRESS Tamaina handiagoan ikusi\nLiburuaren beraren aurre-solas nahiz atze-solasek eta atzo Donostiako Udal Liburutegiko sotoan egindako aurkezpenaren hondarrean sortutako solasaldiak —besteak beste, Joxerra Gartzia eta Fito Rodriguez idazle eta EHUko irakasleak eta Jose Angel Irigarai idazle eta Pamiela etxeko gidariak parte hartu zuten— agerian jartzen dute Joxe Austin Arrietaren figurak eta literaturak sortzen duten interes eta eztabaida dialektikoa. Idazle baztertua al da? Ahantzia edo erdi-ahantzia? Haren poesia hermetikoegia, trinkoegia al da egungo publikoaren parametroetarako? Zer eta nolakoa izan behar du poesiak, gizartean funtzio praktiko bat izan behar badu?\nTxalaparta argitaletxearekin plazaratu berri du Arrietak Estalien gradora poema bilduma; Terra Sigilata nobela zuen orain arteko azken sorkuntza liburua, hura ere Txalapartarekin kaleratua, 2008an. Mikel Soto editoreak aurre-solasean oharra egiten du argitalpen honen ezohikotasunaz, salbuespen izaeraz: «Txalapartak ez du poesiarik argitaratzen, eta ez du argitaratzeko asmorik. Gure sistema literarioa den modukoa da, eta ulertzen ditut Joxe Austin Arrietaren poesia trinko eta maila batean esperimental hau ez argitaratzeko arrazoiak; arrazoi komertzialak esan nahi dut. Baina, aldi berean, neure buruari galdetzen diot zer ostia gertatu den euskal literaturan, duela bi hamarkada euskal idazleek bozketa bidez hamar euskal idazle onenen artean kokatzen zuten egilea egun euskal Parnaso txikitik erauzia izateko». Joxe Austin Arrietak (Donostia, 1949), ez du uste, ordea, euskal literatur ekosistematik erauzia izan denik, eta liburua bera argitaratu izana horren erakusgarritzat dauka. Txirrindularitzako hizkera eta metafora bere eginez honela erantzun zion editoreari atzoko aurkezpenean berean. «Oraindik ez naiz bizikletatik jaitsi. Badakit hor aurrean doazela, gero eta aldenduago, gure Indurainak eta gure Somarribak, baina ni ere, ttirriki-ttarraka bada ere, banoa gorantz». Eta bere burua farolillo rojo-aren irudiarekin —tropelean azkena doana, eta gorritasun politikoa bere eginez, biak batean, ziur aski— erkatzen du egileak berak. Eta honela amaitu zuen aurkezpena, txirrindularitzako metaforarekin segituz: «Orain, muga hortxe bertan, hementxe bertan dudalarik, arnasa sakon hartu, elastiko izerditua apur bat lisatu, kasketa kaskoratu, eta presta nadin argazkirako. Besoak altxako ditut, noski: farolillo rojo-ok ere badugu geure harrokeria puntua, zer ba? Poesia ez baita inoren kontrako lehia, norberaren mamuekiko hautsi-mautsizko behin-behineko menia baizik».\nHiru atal txirikordatu\nMikel Antzak idatzitako epilogoak ere erdigunean jartzen du Jose Austin Arrietaren poetikaren nolakotasuna eta, oro har, poesiaren forma eta funtzioaren inguruko galdera. Honela dio: «Eta poesia norberak bere txokoan ez ezik jendartean ere gozatzeko literatura-generoa balitz? Poesiak, beste edozein literatura-generok bezala, irakurlea —entzulea— behar du eta, horregatik landarediaren antzera, sustraiak lurrari lotua, bizirauteko eta garatzeko estrategiak asmatu ditu. Gurean, kantagintzaren eta bertsolaritzan mozorrotuta dauka habi goxoa poesiak. Masa fenomeno bilakatzeraino eraman duen arrakasta horrek berak, paradoxikoki, desjabetu egin du poesia, izena ukatzeraino». Arrietaren iritzian «oso gibel-solas interesgarria» da Antzak idatzitakoa, «poesia herrikoiago eta komunikagarriago baten aldeko bere jarrera deliberatua primeran argudiatuz eta defendatuz». Baina, berak bereari eusten dio. «Diodana diot, eta diodanari eusten diot. Nire hitz poetikoa da, eta politikoa ere bai, Niketz eta Edgarrena, biena batera, dialektikoki kontra-esankorra, jakina».\nEta nor dira Niketz eta Edgar, Arrietaren konstrukto poetiko berrian? Liburuak dituen hiru espazio poetikoetan hirugarrena osatzen dute idazlearen bi alter-ego-ek, eta haien arteko dialektikak; liburu osoko testurik berrienak jasotzen ditu. «Fantasia zinetiko bat da, antzezpen bat, bi alter ego horien artekoa. Niketz oralitatearen demiurgoa da, eta Edgar, begiradarena». Liburuekiko intertestualitaea «oso ugaria» izan da Arrietaren lanetan, eta halatsu filmekikoa, «ez urriagoa». Liburuaren izenburuak, Estalien gradora hitz elkarketak berez iradokitzen du Stalingradoko gudua, «Volgara iritsi nahia», besteak beste, «zenbait gerra-pelikula ezagunetan ez ezik, Vassily Grossmanen Life and Fate liburuan oinarriturik. «Hemen ere, 'inoiz esan ezin esan diren estalitako egien' grado horretara hurbiltzeko, metafora baliagarria iruditu zitzaidan».\nAzken batean, «poema antologia antzeztu bat» da Arrietak plazaratu berri duena, azken hogei urteetako fase desberdinetan idatzitakoa, eta hiru testu motatan banatua: «Bat, poemak, neureak, zaharrak edo ez hain zaharrak, baina neureak; bi, 'variatio/emulario'-ak eta itzulpenak, alegia, beste poeta batzuen testuetan oinarrituriko nire bertsioak; eta hiru, liburu honetako demiurgo-papera jokatzen duten bi alter-ego-en arteko dialektika, elkarrizketa kritikoa».\nBerbatze-Enea izeneko atalak idazlearen «aspaldiko mamu batzuetan kuttun beste batzuetan petral haiek» biltzen ditu, «hitzak berba bihurtzeko bere ahalegin etengabean»; eta, Zuhandor bidean atala, hirugarrena, Bitoriano Gandiaga poeta frantziskotarraren erreferentziatik abiatzen da —hark erabili zuen zuhandor hitza poema batean; zuhaizka baten izena da— eta «erlijioak eta hark utzitako oinazeen» gainean aritzeko baliatzen du poetak. «Erlijioak utzi zigun oinatz eta oinaze sakona da, gure barne-aztarnategiko geruzarik trinkoena».


Eskualdeko ingeniaritza ikasleen gradu eta master amaierako proiektuak sarituko ditu Sarrallek - Azpeitia - uztarria.eus\nMaialen Etxaniz 2021-10-27 15:55\nSarralle enpresaren kanpoaldea.\nSarralle industria ingeniaritzako enpresak Urola Talent egitasmoa jarri du martxan, Urola eskualdeko ingeniaritzako ikasleen gradu amaierako eta master amaierako proiektu onenak saritzeko. Sarralleko edozein ingeniaritza-departamentutan egindako lanak dira baloratuko eta sarituko dituztenak.\nBeste hainbat baldintza ere bete beharko dituzte egitasmora aurkezten diren gazteek. Hain zuzen, Urola Talenten parte hartzeko ezinbestekoa izango da karrera osoa gaindituta izatea –gradu amaierako edo master amaierako proiektuaren faltan–, eta ingeleseko B2 maila edukitzea. Master amaierako proiekturik onenak 5.000 euroko dirusaria jasoko du, eta enpresan kontratatua izateko aukera. Gradu amaierako lanik onenak, berriz, 2.000 euroko saria jasoko du, baita kontratua izateko aukera ere, betiere irabazleak ikasten jarraitzea erabakitzen ez badu.\nEgitasmoan izena emateko epea martxoaren 15ean itxiko da. Proposatutako proiektu horietatik hamar aukeratuko dituzte. Hamar lan horiek 2022ko uztailaren 31 baino lehen aurkeztu beharko dira Sarralleko giza baliabideen sailean, eta, ondoren, Sarralleko epaimahai baten aurrean aurkeztu beharko dira, 2022ko iraila baino lehen.